text:
CLEMENTI-Marielle: È SÈ ÙN CI ERA...
Prosa
È SÈ ÙN C’ERA LINDUMANE :
GHJULIA, UN GHJORNU DOPU À L’ALTRU
In memoria di u centenariu di l'esodu di i Russii è di a so furtuita scalata in Corsica.
San Petersbourg - Castellu Zvorykine - Ghjovi 26 Settembre di u 1918 - Imperu Russiu - 5 ore è mezu
A sala di ricevimentu di u castellu Zvorykine lucicava di mille fochi. Fedora è Sergueï Ivanov ignurandu l’insurrezione chì rivoluziunava u so paese, avianu invitatu tutta l’aristocrazia di San Petersbourg. U persunale avia addirizzatu u serviziu di purzellana fine à orlu d’oru, designatu da Karl Fabergé, un amicu vicinu di a famiglia Zvorykine, i parenti di Fedora, chì l’avia ricevutu in dota quandu spusò Sergueï Ivanov, un ricchissimu industriale.
Dopu cena, l’omi parlerianu pulitica, guerra o ecunumia ind’è a biblioteca, fumendu grossi sigari è biendu fin’à imbriacassi. E donne si apparterianu in u salottu vicinu, chjachjarendu stofe, putachji o impruvisendu serate musicale cantendu rumanzeghji chì accindianu stelle in l’ochji di Yuliya.
Yuliya, quindici anni, era l’unica figliola di Fedora è Sergueï, un rigalu chì u celu li avia mandatu mentre chì ùn pensavanu più pudè avè zitelli, chì Fédora avia scunciatu spessu.
A giuvanotta era stata autorizata à assiste à a serata, a so mamma pensava chì era ora per ella di fà a so entrata in u Mondu. Era vestuta d’un magnificu vestitu di seta francese, culore rusulatu pallidu. Per a so prima serata in l’aristrocrazia, u so cumpare Karl, li avia offertu una magnifica tiara in diamanti rusulati, ch’omu dicia ch’ella era stata di a dinastia Romanov.
A legenda racuntava chè a u mumentu di l’incendiu chì divastò u Palazzu d’Inguernu, residenza di a munarchia russia, in u 1837, i guardii è u persunale salvonu una grande parte di i tesori di u Palazzu, alluchendu li in a neve nant’a piazza di u Palazzu.
Gustav Fabergé, u babbu di Karl, orefice ufficiale di l’Imperatrice fubbe testimoniu di l’infiaramentu di u Palazzu. Aiutò à evacuà a “Tsaritsa ” è i so figlioli. Per ringrazià lu, u tsaru li offrì sta tiara di diamanti rusulati delicatamente incastunati è di un valore inestimevule.
Karl cuntinuò a tradizione è ebbe u privilegiu di esse u appruvistadore di a Corte Imperiale, à a morte di u so babbu in u 1870. Dopu pigliò in manu u destinu di a « Maison Fabergé ». Ricivì u titulu di maestru argentariu chì li permesse di aduprà u so propiu puntoghju, è più quellu di a sucetà. A so reputazione era tale chì u zaru Alessandru III urdinò a presentazione di l'ogetti Fabergé à L'Ermitage, cum'è magnifichi esempi di l’artisgianatu russiu cuntempuraneu.
Karl era vicinu di a famiglia Zvorykine è naturalmente Fedora, chì u chjamava affettuosamente "Dyadya Karl ", li dumandò di esse u cumpare di Yuliya. Quellu chì avia avutu quattru maschji si pigliò di una profonda adurazione per sta zitelluccia cù i capelli d'oru sempre surridente chì li saltava ind’è bracce à ogni visita è u si stringhjia cù tamanta affezione.
Stu dopu meziornu di u 26 di settembre di u 1918, era ghjuntu à u Castellu cù un astucciu di vellutu rossu duv’ella luccicava a famosa tiara di Catalina a Grande. Cun emozione, avia postu u ghjuvellu delicatu nantu à i capelli biondi di a so figliana. Quellaa battì di e mani, maravigliata, cum'è a zitella ch'ella era sempre, quandu vidì à u so riflessu in u spechju.
Karl temia e misure primitive di i bolcevichi chì suminavanu u terrore rossu in tuttu u paese dapoi più d’un annu. Fedora è Sergeï eranu in un cumpletu dinegu, pinsò. A scuntentezza populare si era tantu spannata è u so rombu crescia ogni ghjornu. L'impiegati di a « Maison Fabergé » avianu purtantu pigliatu a direzzione di a sucetà dopu à a rivoluzione d'ottobre 1917 ! U tsaru Nicolau II stessu, è tutta a so famiglia, fubbenu in un primu tempu messi sottu à residenza survegliata, prima di esse assassinati unu dopu à l’altru in cundizzione atroce per un drappellu di dodeci omi, ‘ss’estate di u 1918. “Nikolay Aleksandrovich, vashi lyudi pytalis' spasti vas, no im eto ne udalos'. I my vynuzhdeny strelyat' v vas. Tvoya zhizn' okonchena ” dichjarò tandu Yakov Yurovskiy, u carceraghju prima di tirà à brusgia pelu nantu a u tsaru prima. À ogni ora, temia ch'elli sianu arrestati ancu elli.
San Petersbourg - Castellu Zvorykine - Ghjovi 26 Settembre di u 1918 - Imperu Russiu - 9 ore è vinti
A cunversazione era animata, e voce si mischiavanu cù u squillu di i cristalli è di l'argenteria nantu à u delicatu serviziu di tavulinu.
Sergeï Ivanov avia invitatu à Vladimir Lenine à a so tavula. Quellu chì avia pigliatu u putere cù u so Partitu Sucialedemocraticu, i bolcevichi, era venutu senza Nadeja, a so moglie, indisposta. In fattu, i raporti di u coppiu patianu di l'infedeltà di Vladimir, è si diceva ch'ella avia l’intenzione di separà si di u maritu.
San Petersbourg - Castellu Zvorykine - Ghjovi 26 Settembre di u 1918 - Imperu Russiu - 11 ore è dodeci
À a fine di a cena, Grigori Zinoviev, un rivoluzionariu bolcevicu, s'infrugnò in a grande sala, accumpagnatu da una decina d'altri rivoluzionarii armati di fucili chì tironu à cechera nant’a l'invitati, gridendu “Po vole naroda, vsya vlast 'Sovetam ! “.
Fedora è Sergeï funu e prime vittime. In a panica generale è u sonu di e balle, i corpi casconu senza vita è intricciati.
Yuliya ùn avia capitu nunda di cosa si passava davanti à i so ochji. U so ziu Dmitri, u fratellucciu di u babbu, l'avia chjappa è lampata in terra, è avà pisava di tuttu u so pesu nantu à ella. Ùn pudia più respirà, ma u so stintu li dicia di ùn move si.
In ogni locu c'eranu corpi aghjaditi di balle, l'ochji stravolti di surpresa o di orrore, nimu ùn a saperia mai. Si sintianu lagni debbuli chì una detonazione impruvisa zittava subitu.
Un longu tempu dopu à ciò chì parse un’eternità, un silenziu murtale cascò annantu à u Castellu.
Sebastopoli - Luni 25 d'ottobre di u 1920 - Crimea, Russia
Dopu à u massacru di San Petersbourg, i pochi sopravivi scapponu senza mai rivede si nè parlà di ciò chì era accadutu.
Vladimir Lenine si rasò, piattò a so chjirga sottu à una parrucca è un cappellu paisanu, è si esiliò in Svizzera.
Karl Fabergé, malgradu i so settantaquattru anni, abbandunò San Petersbourg travestitu in currieru da una di l'ambasciate è fughjì in Riga.
Dmitri Ivanov, ancu ellu miraculosamente vivu, pigliò a so nipote Yuliya sottu a so prutezzione ; messenu abiti chì avianu appartinutu à u persunale di u Castellu è fughjinu in trenu in Crimea.
Ùn presenu mancu u tempu di interrà i so morti per salvà e so vite.
Dmitri era pittore. Purtonu un baulettu per tuttu bagagliu, duv’elli messenu vechji panni è qualchì materiale di pittura. E tele funu tralasciate in l’attellu di a traversa Bolchaïa Morskaïa, vicinu à a Casa Fabergé in San Petersbourg.
Yuliya, cumplettamente cunfusa per sti recenti eventi, piattò in u fondu di a bolsa di a so grande gunella un ovu turchinu cunfigurendu a custellazione di stelle di u ghjornu di a so nascita, fabbricatu spezialmente per ella da u so cumpare chì l’offrì cum’è rigalu di nascita. Era fattu di un globu di vetru turchinu scuru allistatu di diamanti rosulati, cù un riloghju nentru. Un lione era statu incisu annantu à u pede, perchè era nata sottu u segnu di u lione in u zodiacu. U pedestalu era custituitu da una petra cristallina sana posta nantu à una basa di nefrite. Ci eranu cinque anghjuli chì cullavanu da i "nuli" versu a sfera.
U viaghju da San Petersbourg à Sebastopoli fubbe cusì longu è stanchevule. Ogni volta chì u cunvogliu si fermava, Dmitri temia per e so vite. Vulia raghjunghje u Brasile imbarchendu nant’à unu di i battelli chì traspurtavanu l'esiliati russii. U Brasile avia offertu di accoglie decemila travagliadori rifugiati russii chì u so paese mancava di mane d’opera, prumettendu li di dà li una terra in contraparte.
Avà li tuccava à raghjunghje à Custantinopuli induve sperava di pudè piglià un battellone chì li alluntaneria da stu paese a focu è a sangue.
Custantinopuli – marti 26 aprile di u 1921 – Turchia
A folla si affuriava nantu à e calate. I zitelli pienghjianu, u nasu pienu di moccichi chì grundavanu in e so bocche aperte. E donne stanche pruvavanu à calmà li è à asciuvà i musi brutti.
Dopu à longhe ghjurnate d'attesa incerta, pobbenu imbarcà nantu à u "Rion". Dmitri bugiardò à l'autorità, cum'è parechji di i so cumpatriotti. Fece passà Yuliya cum'è a so figliola è dichjarò esse un travagliadore agriculu. Prima di imbarcà, firmò una dichjarazione attestendu di u so statutu di travagliadore di a terra. A so libertà era à a fine di a traversata.
U battellu era carcu à tappu. L'omi durmianu ammansati in terra in e cale puzzulente.
Lascià tuttu, senza guardà in daretu.
Ùn pensà, per ùn pienghje.
A bugia era u prezzu da pagà per a so libertà.
U "Rion", un vechju grande vapore si purtò cun ellu guasi tremila è cinquecentu immigrati russii. Una flotta di qualchì centu trenta nave russie cù guasi centucinquantamila rifugiati à bordu, in una ammassata incredivule, lacò i porti di Crimea in menu di una settimana. E so sorte differianu, piene di perdita, di dulore, di adattazione à u mondu novu spessu ostile, tutti uniti versu un scopu, a so sopravvivenza.
E cundizione sanitarie eranu spaventose. Parechji passageri fubbenu scompii da u tifu, a pesta è u culera.
Una prima arretta previdia di sbarcà i passageri di u "Rion" in Tulò u 10 di maghju per trasferisce li in un altru bastimentu in direzzione di u Brasile, induve u Statu li avia prumessu terreni cultivevuli. Ma mentre chì passavanu à u sudu di a Grecia, un dannu meccanicu piantò u battellu. E mascine eranu cusì vechje è in ruvina chì smessenu semplicemente di funziunà. A chjama à l’aiutu lanciata da l'equipagiu fubbe per furtuna intesu da un cargo chì rimurchjò quellu battellu fin’à a Sicilia. L'acqua è a manghjusca manconu, postu chì u viaghju fubbe più longu di u previstu.
Dopu à una riparazione improvvisata, u "Rion" ripigliò u mare ma si pantò prestu è derivò à u largu di a costa occidentale di a Corsica. Fubbe torna rimurcatu fin’à a cala d'Aiacciu, dopu avè lasciatu Custantinopuli dicennove ghjorni nanzu.
Portu d'Aiacciu - Dumenica u 15 di Maghju di u 1921
I sfurtunati rifugiati funu ubligati à stà à bordu di u battellu fin’ chì u statu ebbe decisu chì fà cù st’immigranti dop’a quarantana sanitaria.
Dmitri vindì u so ariloghju in argentu per un pezzu di pane per Yuliya à piscatori chì s’avvicinavanu di u battellu per vende à so ropa. I Russii speravanu di pudè puru lascià issu battellu, ma ebbenu à rispettà a quarantana, ancu s'ellu ùn ci era più casi gravi à bordu.
A populazione lucale urganizò circugli è cullette per offre li da manghjà ma ancu vestiti. Malgradu issu grande slanciu di generosità, e cundizione di vita à bordu eranu spaventose.
U forte tirante d’acqua di u battellu l'impedia di amarrà si à u molu di u portu. Stava ancuratu in a cala à poche cappiulate da u litu. Fù decisu chì una parte di i passageri serianu allughjati in a caserna
Livrelli. U sole pichjava forte nantu à u fasciame di metallu di a nave chì diventò subitu un veru antibu à pressione. A mutineria minacciava à bordu, seguitata da una ribellione tamanta, chì tutti vulianu sbarcà.
Una notte, Dmitri dicise di nutà luntanu da issa maladetta prigione di ferru cun Yuliya. Aspettonu chì a notte falessi per saltà in l'acqua calla di u Golfu è ghjunghje fin’à a costa.
Avia sottuvalutatu a distanza, ma a so sete di libertà aumentava e so forze dece volte. Avianu saltatu, vestiti solu di un pantalone legeru è una camisgetta per ùn esse micca intravati in a so fughjera, da vestiti bagnati.
Dmitri incuragì Yuliya chì si stancava malgradu a so ghjuventù. Ùn sapia ch'ella ùn avia micca pussutu abbandunà l'ovu offertu da u so cumpà. L’avia incugnatu in u so calzunettu, prichendu per ùn perde lu malgradu i muvimenti per nutà ; è ancu sè intrapachjava a so prugressione, continuò quantunque, muvendu e cosce un minimu.
Incaglionu stanchi ma vivi è liberi nantu à a rena sempre calla di a marina di l'Asprettu. A cità era addurmintata, si vidia à luntanu in a cala, a siluetta spettrale di u "Rion".
Dopu ripigliatu u fiatu, Dmitri rimarcò un edifiziu chì supranava a marina è paria abbandunatu. Ebbe guasi da purtà a so nipote, chì sciacchittava i denti malgradu u callu di quella notte di settembre, per appumette la custì.
Tandu si pobbenu chjinà nantu à vechji stramazzi di paglia, un lussu dopu tuttu stu tempu à bordu di u vechju battellacciu.
Aiacciu - u lazarettu - Ghjovi u 15 di settembre di u 1921
U sole era dighjà altu in u celu è u zirulu di l'acelli i svegliò da u so sonnu di piombu. Li si paria d'ùn avè durmitu cusì bè dapoi anni.
I so stomachi briunavanu di fame. Dmitri surtì per ispettà u circondu. Ùn c'era un fiatu, fora di e cicale chì cantavanu dighjà a so nova libertà ritruvata. U lazarettu era circundatu da un giardinu in fiorisi chì ùn era micca statu intrattenutu dapoi un bellu pezzu, cunfinatu da un vechju purtone di legnu à rochju. Una vechja vigna stindia i so rami nantu à una pergula. Colse duie belle gaspe d'uva ghjustu matura. Malgradu l'acidità di i grani, stu frugale rompidighjunu calmò i so stomachi.
Eranu sporchi, scalzi, malvestiti, senza soldi nè papè d’identità. Cume eranu luntani i splendori di San Petersbourg ! Scacciò subitu i so penseri nustalgichi per ùn esse subbaccatu da l'emuzione è u scuragimentu. L’Eldorado brasilianu prumessu era bellu luntanu ancu ellu !
Si n'andò fora à pusà nantu à una pancula è riflette à u so viaghju. Ùn c’era penseru ch’ellu riturnessi nant'à sta nave sfundata. Avia studiatu un pocu u francese à a scola, ùn sapia chè qualchì parolla ma sperava di fà si capì da a populazione. L’aria balsamava a mortula è l’aranci. Ùn sapia mancu induve eranu, in Francia, sì, ma induve ? Li tuccava quantunque à sorte da u so piattatoghju.
Sintì voce ma ùn capia micca ciò chì si dicia. Entrò subitu in u lazarettu per prevene à Yuliya. I passi si avvicinavanu avà. Duie siluette armate di zappe passonu davanti à u lazarettu per firmà si più in là, passendu u cataru di legnu. Eranu dui paisani chì venianu simpliciamente à travaglià a so terra. Parlavanu una lingua chì Dmitri ùn capia micca. I fighjulonu una stonda piattati daretu à e persiane sguancialate è truvonu chì parianu inucivi, malgradu i so visi marcati. Dicisenu di sorte à parlà cun elli.
I dui paisani trasaltonu videndu st’omu spetinatu, accumpagnatu da una ghjuvanetta scalza dinù. Avia i capelli biondi tutti imbruttati di sale, è ochjoni turchini chì parianu cusì tristi.
Dmitri fubbe surpresu di scopre chì era una donna è un omu più ghjovanu chì travagliavanu a terra, di sicuru a mamma è u figliolu.
- Quale site ? Dumandò a donna arruffata.
- Noi... Russii... ùn vi capimu micca... rispose Dmitri
- Scusate mi... chì fate quì ?
- Battellu... nutà... manghjà ? Rispundì, biffendu.
- Site famiti, nè ? Sequitate mi, rispose a vechja, cù un segnu di a manu.
Passendu davanti à Yuliya, passò a so manu bruna callosa nantu à a guancia di a giuvanotta spaventata da issa nigrachjina.
- Scurita... s’impietusì.
È a pigliò cun dolcezza per a manu per purtà la cun ella. Dmitri e sequitò. Caminonu per un chjassu strapichicciu long’à a costa è ghjunsenu in una corte induve parechje galline ruspavanu a terra, circhendu qualchì vermu. Un vechju cane alzò appena l’ochji quand’ellu sintì i so passi. U russiu ùn avia mai vistu una casa simule, in petre secche, u tettu fattu di teghje, a facciata di u pianterrenu trapassata da una porta di legnu à a pittura sbucciata, una finestra cù persiane chì avianu cunisciutu ghjorni più belli è un pianu cù persiane chjose, chì tenianu per ùn cascà.
Aiacciu - Casa Biancucci - Settembre 1921
U furagnu cuntrastava cù l'internu immaculatu di a casa. Tuttu era in ordine, una tavula di legnu circundata da quattru carreie occupava u centru di una grande pezza.
- Eiu... Assunta... disse, insignendu si. Tù ?
- Ùn capiscu micca… - U vostru nome ?
- O da ! Eiu Dmitri... Figliola... di mè... Yuliya, mustrendu a so nipote.
- Site famiti ?
- Noi... micca manghjatu... quattru ghjorni...
- Pusate ! li disse, tirendu e sedie.
Pigliò un grande pane in un saccu di tela è u messe nantu à u tavulinu. Li sirvì pumate è cipolle fresche ch'ella tagliò è bagnò d'oliu d’alive. Dopu arricò un piattu cù uva è fichi maturi. Aprì una porta in u fondu di a stanza è vultò cù un casgiu è una buttiglia di vinu rossu. À l'odore Dmitri è Yuliya si rinculonu, ma a fame era troppu forte. Manghjonu u ripastu di bon’appitittu, scuprendu sapori novi, surpresi da a delicatezza di u furmagliu in bocca chì cuntrastava cù l’odore forte chì ne scaturia.
Assunta surtì è vultò cù panni puliti, pantalone è ghjileccu di vellutu negru, una camisgia à scacchi rossi è vechji stifali.
- Eccu, era à u mo povaru maritu... a guerra... mortu... mimicò, mustrendu i fucili appesi sopra à u tamantu caminu di petra, negru fume.
Dopu, dete à Yuliya un vestitu è un mandile negri, è stifaletti di coghju negru, chì avianu cunisciutu ghjorni più boni.
- Forse troppu grande per tè.... Vai è scambiati... Vai.... Li disse, mustrendu a porta di daretu.
Assunta era impegnata à sbuchjà e verdure quand'elli vultonu cambiati.
- Ùn parite micca corsi, ma almenu site vestuti, disse stetica.
- Spasibo ... Vi ringraziu... noi... vultemu daretu... quallà ...
- In Russia ?
- Eiu, pocu parlatu... lingua di voi.... Noi... senza carta... senza soldi... nunda!
- Voi, state quì, capisci ? Paulucciu, urdinò à u figliolu chì venia d'entre cù i bracci carchi di legumi, vai à circà mi u maestru o u prete !
Poi, surtì in a corte è vultò cù un bacile di ferru biancu pienu d'acqua. Dete à i furesteri un stracciu è un pezzu di sapone è li mustrò l'acqua.
- Ùn vi ne fate... U prete saperà chì fà! - Noi... micca...capì…
- Ùn t’inchietà...
Pocu tempu dopu, Paulucciu vultò affiancatu da un omu vestutu di una longa suttana negra, muzzetta in capu.
- Dmitri... ghjè u Prete Antonini, hè u curatu...
- Salute i mo figlioli, disse u sant’omu. Allora voi, ripigliò, indicendu à Dmitri è Yuliya, erate nantu u vapore ?
- Da ... noi... fughje Russia.... Culà... A guerra... A famiglia tumbata ....
- Avete saltatu di u battellu ?
- Ié... noi, nutà... assai tempu.... Quì, acqua calla.... Ma… carti è soldi lasciati nantu a nave... noi, nunda... noi vulè travaglià....
- Avemu bisognu di bracce nantu à a prupietà, suggerì Assunta. Dapoi chì Toussaint è Dominique sò morti à u fronte, hè statu difficiule quì. Ci sò i campi, è bestie....
- Site una bravissima donna, Assunta, u Signore vi ricumpenserà à u centu ! Anderaghju à vede cù u cumandante Dollo, disse u prete, vultendu si versu à Dmitri, per i vostri documenti lasciati à bordu.
- Ùn avemu micca carta ...
- Hè ciò chì dicu... Dumanderaghju à u cumandante.
- Soldi... carta... in cascia... da noi..
- Feraghju per u megliu per i vostri affari, continuò u prete prima di parte. Voltu appena aghju nutizie. - In tantu, pudete stà quì... Vi daraghju quattru franchi à ghjornu è puderete manghjà è dorme ind’è noi, prupose Assunta.
Aiacciu - Casa Biancucci - Nuvembre 1922
Dmitri amparò, assai in furia, à manighjà a zappa, à taglià è legne è à travaglià a terra. Yuliya, invece, s'occupava di e capre ch'ella munghjia cun amore cantendu li filastrocchi slavi chì a so mamma li cantava. A sera, tutt’è quattru si mettianu à pusà davanti à u fucone. Paulucciu cantava "La matina di bon'ora" mentre chì Dmitri cantava "Kalinka" una canzone tradiziunale russia. Certe volte, à u sonu di a musica di u so paese, Yuliya tirava Assunta per amparà li à ballà è finianu senza fiatu à a fine di a canzone, ridendu. S'ellu ùn era per e so differenze fisiche opposte l'una à l'altra, parianu tutt’è quattru una vera famiglia unita. Ognunu avia sviluppatu un affettu sinceru per l'altri. S’eranu integrati bè, grazia à e so persunalità, e so qualità umane, a so cultura è l'arte di Dmitri.
Yuliya chjamava affettuosamente a so ospite "babushka", mammone in russiu. Alliava i so lunghi capelli d'oru in una grossa treccia ch'ella inturchjulava in u tupezzu, prima di copre li cù u mandile negru chì Assunta li avia datu. Incù u so ziu, frequentavanu a cappella di i Grechi nantu à u Corsu Lucien Bonaparte. Ci ritruvavanu una centinaia di cumpatriotti è u so sradicamentu rispettivu diventò menu difficiule à suppurtà, spartendu e so lingue è i so riti ortodossi.
Qualchì volta Dmitri festighjava in u caffè di l'Albergu Solferino, scuprendu in cumpagnia di cumpatriotti, alcoli lucali, cantendu è ballendu e so melodie tradiziunali. Volse marità una ghjovana veduva Aiaccina incuntrata à a chjesa, ma a so naziunalità russia è sopratuttu a so religione ortodossa funu un ostaculu per a famiglia catolica corsa di a namurata.
Dmitri avia iniziatu a realizazione di un affrescu chì riprisentava a Madonna di u Monte Carmelu, di un realisimu straordinariu è chì occupava una sezzione sana di a navata, sopra à l'altare maiò. Era cuntentu di ritruvà i so pinnelli durante u so tempu liberu è avverava i so talenti di pittore un pocu di più ogni ghjornu. In fatti, eccellava in l'eserciziu di a so arte, e so affresche eranu ispirate da l'opere di i maestri barocchi di u XVIIu seculu è più particularmente da unu di i riprisententi di l'Età d'Oru di a pittura, u capimachja di a scola di Siviglia, Bartolomé Estéban Murillo. Si appiccicò à decurà tutta a navata, e volte laterale, i pilastri è ancu e corniche è tutti i muri: un cantiere faraonicu à u quale cunsacrò guasi tuttu u so tempu liberu, senza abbandunà u so travagliu à a tenuta. Però, per lealtà à Assunta chì li avia accolti è salvati spontaneamente è generosamente Yuliya è ellu stessu, ricusò, cù appena rigrettu quantunque, un prugettu maiò chì li fù offertu: un affrescu murale in un stabilimentu termale di Prupià.
L'inguernu di u 1922 fù particularmente rigurosu per a populazione lucale. A neve cascò in abbundanza, cuprendu u paese di un mantellu biancu zeppu zeppu è chì durò mesi sani. L'animali di a tenuta morsenu. Assunta è Paulucciu chjapponu una brutta pneumonia chì ùn si ne rimessenu mai. U veranu dopu, Dmitri è Yuliya funu ubligati di lascià a casa è di circà si un antru travagliu. U bravu curatu Antonini scrivì una lettera di ricumandazione per u prete Martelli di L'Isula Rossa chì circava un pittore per riparà una pintura di u XVIIu seculu, "A Tentazione di Cristu".
L’Isula - Aprile 1923
À i primi ghjorni di bellu tempu, partinu in un carrettu, nantu à a vechja strada bianca di terra chì curria u longu à a costa scuzzulata è tagliata da un mare chì pudia passà da un calmu tamantu, à a furia scema in poche ore, cù pochi vestiti per unicu fangottu. Yuliya strinse u tessutu di vellutu chì piattava u so ovu di vetru, a sola vistica di e so urigine, in fondu di a stacca di a so falda.
Dopu à parechji ghjorni nantu à i chjassi sgusciati, dopu à unipoche nuttate sottu à i muchji di a machja, spartendu u veiculu cù pecure à grossu feltru puzzulente, ghjunsenu à u portu induve u pastore, chì era venutu à vende una parte di a so banda è qualchì agnellu, li mustrò a strada versu a chjesa induve u prete offiziava. U ghjornu si chjinava à l'orizonte ma piglionu u tempu di cuntemplà u tramontu rimarchevule è i so culori infiacculati chì illuminavanu u porfariu di l'isula di a Pietra, u culore rossu di u scogliu chì avia datu u so nome à a cità.
A cità stendia e so strade inchjappittate da u portu à u mercatu cupertu, chì di quessu ne ammironu, affascinati, e vint’une culonne. A Chjesa di l'Immaculata Cuncezzione era un capulocu maestru d'ispirazione veniziana, cù a so piazza è u so viale di palme immense, è dominava a piazza Paoli, adumbrata di platani centenarii. Cù i so panni nantu à e so spalle, ghjunsenu à a porta di u presbiteriu. Pichjonu à l'impunente porta è una serva ghjunse à apre li.
Dmitri è Yuliya s'eranu integrati cusì bè chì parlavanu avà corsu è ancu francese. Ancu puru s’elli avianu ricuveratu i so passaporti in Aiacciu, Dmitri ùn avia micca vulsutu piglià a naziunalità francese.
A dunnetta grassa, à boccarisa, i fece entre. U prete campava cù a so surella, a so nipote di l'età di Yuliya è a serva. Pusava davanti à un piattu di suppa. A serva aghjustò dui piatti senza dumandà nunda. U prete Ignace Martin Martelli i fece pusà à a so tavula per sparte u so ripastu. A so surella è a so nipote s’eranu digià ritirate in u so appartamentu di a Traversa Piccioni. Dopu avè lettu a lettera di u prete aiaccinu, li prupose di stà in u cunventu franciscanu inoccupatu à pochi metri di custì, à a chjesa di a Misericordia. U presbiteriu ùn avia più chè stu refettoriu, u restu di u casone avia brusgiatu. U prete ci stava cù a so surella, ma vulia piglià i so ripasti quì, vicinu à u Signore.
U viaghju era statu longu è stirinante, si addurmintonu prestu dopu à qualchì abluzione. U lindumane, dopu à e lode, u curatu li fece una visita appassiunata di a so chjesa è po mustrò a pittura chì avia da esse restaurata. Avia fattu u so seminariu cù u Prete Antonini d'Aiacciu chì avia laudatu i talenti artistichi di Dmitri, discrivendu li l'affreschi ch'ellu avia fattu in a cappella di i Grechi.
- A chjesa ùn hè micca abbastanza ricca per pagà vi, li disse u prete, ancu sè Dmitri era digià statu infurmatu da u curatu d'Aiacciu. Vi possu offre stanza è pensione in cambiu di u vostru travagliu. - Ci cunvene assai bè cusì...
Tandu cuminciò cù una delicatezza infinita, affermendu cusì i so talenti di pittore, a risturazione di l’opere magnifiche chì avianu suffertu da u focu di l’armatura chì avia ruinatu una parte di u presbiteriu è di a chjesa in u 1914. A risturazione durò dui anni.
Yuliya aiutava in l'ortu cù Maria, a nipote di u prete, cun quale era diventata assai vicina è assai complice. Passò u so certificatu. Scuntrò à Ghjan-Battì Baldi, u fratellu d'Albert, l'omu chì a so amica Maria avia appena spusatu è chì u so antenatu Giacomo Grandi, di origine milanese, era statu ancu ellu pittore ; si pudia ammirà una di e so opere pinta in a metà di u XVIIIu seculu in a Cappella di a Cunfraternita San Carlu Borromeo, in Casazza, a mezu à u paese di Monticellu. Si maritò cù ellu in a chjesa catolica San Francescu Saveriu in u stessu paese in u 1927. Ebbenu dui figlioli, un zitellu chjamatu Ivan, debule è mischinu, è l'annu dopu, una bella zitelluccia, Olga.
2
Monticellu – locu-dettu Canalello – ghjovi u 18 decembre – 6 ore è trè
L’acqua avia resu a strada stretta sculiscente. Eranu unipochi ghjorni chì piuvia. Ghjulia Massei si cuncentrava nantu à a strada, e mani stringhjendu a rota di a so vittura. Un cigliardu palpitante lancinava e so tempie. I zitelli eranu particularamente eccitati, chì e feste di Natale s'avvicinavanu. E vacanze principiavanu u lindumane à sera è devianu esse benvenute per tutti, sia u persunale insignante cum’è per i scolari.
Ghjulia era istitutora à a scola elementaria municipale. Amava i so chjuchi è a li rendianu bè. Monticellu era un paese maiò ma tutti si cunniscianu. Era unu di i vantaghji di u rurale, esse vicinu à tuttu è à tutti.
Passava a rimessa di Monti quandu in una girata si truvò faccia à faccia, ghjustu à mezu à a strada, cù duie lovie tamante seguitate di una decina di cignaletti. Appughjò nant’à u frenu. A vittura slattò, sguillì, pichjò in u muru di petre secche chì traversò, è s’incastrò in un troncu d'alivu centenariu.
Sottu à a viulenza di a scossa, malgradu a cinta di securità, a testa di Ghjulia incucciò u pilastru di a purtiera mentre u vulante a culpì cun viulenza in pettu. Per ragioni scunnisciute, i cuscini ingufiendi ùn s’eranu micca scruchjati. Sempre cuscente, pruvò à liberà si ma a stavella era blucata. Cercò u so saccu in u sediu passageru per piglià u so telefuninu, ma ùn c’era più.
- Dì Siri ... chjama ... i succorsi ... disse debbule, ma l'assistente digitale ùn la sintia.
U telefunu è u saccu eranu sculisciati più inghjò, in terra, fora di purtata. Ùn pudia mancu respirà da tantu chì u dulore era forte. Sintì una brusgiatura strappà la nentru. Pocu à pocu, ùn sintì più nunda. Tuttu si svanì. Solu quessi sentimenti di pace è tranquillità fermavanu è una luce bianca, accecante è dolce à u listessu tempu l’attirava. Prima di affundà si in l'incuscenza pensò: "s’ellu hè quessa di more, ùn temu micca a morte". Sintia ancu un benessere tutale, un’estasi. “A morte hè u nirvana”, pensò torna, po più nunda, u bughju.
Monticellu – locu-dettu Canalello – ghjovi u 18 decembre – 8 ore è dicessette
Hugo, u cumpagnu di Ghjulia, inchietu di ùn vede la ritornà nè risponde à e so chjame, avia pigliatu a so vittura per raghjunghje a piazza di a merria induve si truvava a scola elementaria, in faccia à a chjesa. À meza strada, avia vistu u luccichju di i fanali di una vittura in u fundale, e avia capitu subitu. A passagera incuscente era bluccata in a cabina di u so veiculu. E finestre eranu schjattate cù a u chjoccu. U so visu, gonfiu è cupertu di taglioli chì avianu sanguinatu assai, era di culore di creta.
Hugo avia pruvatu senza successu à apre a porta, ma a lamiera intricciata impedì u meccanisimu di viaghjà. In panicu, li parse di sente un legeru polsu in gola, ma ùn rispundia micca à e so chjame è ellu ùn era più sicuru di nunda. Tagliò u mutore chì cuntinuava à girà è chjamò à l’aiutu. Avvisò prestu i servizii d'urgenza chì ghjunsenu sopr’à locu. Ci hè vulsutu solu à pocu pressu vinti minuti per chì i succorsi di L’Isula Rossa arrivessinu à u locu di l’accidente.
Ghjulia era stata curata à tempu ghjunti è purtata à l'uffiziu medicale di a Balagna chì dicise di mandà l'elicottaru di a securità civile per traspurtà la à l'ospidale di Bastia u più infuria pussibule, u so casu essendu troppu seriu per esse pigliatu in carica in Calvi.
Scemu di primura, i duttori essendu stati assai riservati, Hugo si ne andò in vittura fin à Bastia. Quand'ellu ghjunse à l'ospidale di Falcunaghja, era stata adimessa à l'urgenze è li tuccò à aspettà un bellu pezzu nantu à e scomode sedie di ferru prima chì un duttore li venga à dà nutizie.
U neurologu, u duttore Cheng, u ricivì in un ufficiu strettu è impersunale. Ghjulia patia di una cumuzione cerebrale è una cuntusione pulmonaria, parechje coste rotte avianu causatu un ematoma nantu à i so pulmoni. In cuncertazione cù i so culleghi, era statu decisu di mette a ghjovana in una cilata artificiale, per facilità a cura è calmà e suffrenze. Ùn li pobbe cuntà di più, solu chì i ghjorni à vene serianu decisivi. U duttore messe una manu nantu à a spalla di u giuvanottu, incapace per avà di fà un diagnosticu più precisu. Pruvò à rassicurà lu dicendu li chì era giovana è in bona salute.
Sintì u pesu di quella manu nantu à a so spalla per un bellu pezzu, cum'è se st’abbracciu sprimessi ciò chì a bocca di u duttore ùn li avia micca pussutu dì, cum'è per preparà lu à u peghju.
***
U longu tunellu, incredibilmente luminosu, m'hà aspiratu cù tuttu u so amore. Hè cum'è una spirale. Vecu u mo corpu incuscente annantu à stu lettu d'ospidale eppuru gallighjeghju quì, sopra, ipercuscente di tuttu. Vecu u mo capu spaventosu, gonfiu chì a mascara piatta à medda. A mo lucidità hè accrisciuta, sò chì sò morta o quasi, culà.
Dopu ci hè sta piccula musica chì mi ramenta u cuncertu per pianoforte di Tchaikovsky, ma in listessu tempu cusì sfarente, cum'è mai intesu prima è chì mi dà laziu di ballà, girà è vulà. Vogliu mughjà li chì sò quì, ma nimu mi vede, nisunu ùn mi sente. Sò tutti pendicati annantu à u mo corpu inertu, eppuru gallighjeghju. Non solu i sentu parlà, ma i sentu ancu pensà.
Hugo hè pusatu nantu à i scomudi banchi di ferru in e l’Urgenze. S’hè messu u capu in e so mani. E lacrime mute è sincere inondanu e so guance. U chjamu, stridu u so nome ma ellu ùn mi sente. Hè cum'è se stessi da l'altra parte di qualcosa chì ùn ne sò micca u nome. Mi piacerebbe à allungà u bracciu, passà a mo manu rassicurante ind’è i so capelli, asciugà e so lacrime, mughjà li chì tuttu va bè per mè. Ùn aghju micca dulore, gallighjeghju in un statu di beatitudine è d’Amore chì ùn aghju mai cunnisciutu, ancu puru cun ellu. Ma ùn li possu micca dì quessa, ùn capisceria micca.
In a Luce, tuttu hè dolce, tuttu hè faciule, tuttu hè Amore. Sò pigliata in un vortice imbuttitu. Sò in ogni locu à listessu tempu. Vecu un duttore cù i capelli grisgi, cù l'ochji stinzati è a tipica pella gialla di l'asiatichi, una longa sciringa sopra à u mo capu, sopra un’altra mè chì ùn sò più. Ci hè ancu sta bella infermiera ch’ellu chjama Deborah chì seguita cun precisione l'ordini di u duttore Cheng, cù una dulcezza infinita.
Vogliu andà à vede ciò chì ci hè di l'altra parte di u velu. U so Amore è a so Luce mi attiranu. Mi movu pianu pianu in st'oceanu di luce vellutatu è diafanu chì mi avvolge. Sò invultata in una spezia di nebbia scintillante, ùn vecu quasi più u mo corpu è e persone intornu à ellu. U visu di Hugo si svanisce pianu pianu ancu ellu. Ùn vogliu micca ch'ellu voca, micca ellu ! Ci hè tantu Amore intornu à mè. Sò in pace, una pace prufonda chì empie u mo esse.
D’un colpu a vecu. I so pedi nudi sò posti delicatamente nantu à una sfera turchina cunstellata di stelle abbagliante. Indossa un mantellu cortu urlatu di pella d'erminu biancu immaculatu, è un cappellu di pelliccia bianca assurtitu, sopra una longa bannedra di lana. I so capelli, intrecciati in una pesante treccia d'oru, formanu un cuntrastu annantu à u so pettu. Hè circundata da un alu attraente cum'è una calamita. U so visu, in ogni modu simile à u meiu, ùn hà micca età. Irradia luce è Amore. A sumiglia hè stupefacente. Mi ritrovu di novu di fronte à u mo doppiu. A so grazia è a so presenza danu à a so siluetta una aria di a Madonna di a Tennerezza da Koubenskoe . E so mani fine è dolce chì spuntanu da u pelu di e so maniche piglianu delicatamente e meie.
« Tvoye vremya yeshche ne prishlo, moya malen'kaya russkaya kukla, ty dolzhe osoznat' svoye prednaznacheniye na zemle i vypolnit' postavlennuyu zadachu. Razvivayte lyubov' i sostradaniye, vyrazhayte ikh na zemle i pomogayte drugim, chem mozhete. lyubit' polnost'yu i bezogovorochno. Nezavisimo ot togo, skol'ko vam bylo let, v etoy vtoroy zhizni vy dolzhny lyubit'. Tvoya sem'ya i zhizn', kotoruyu ty nesesh', nuzhdayutsya v tebe ... u tebya yest' vybor, moy angel … «
Parla una lingua chì mi hè scunnisciuta ma chì capiscu. A so voce hè dolce è striscia in a mo mente, cum'è una dolce melodia. Sò cusì calma è serena. Sentu in u fondu di u mo esse a so amuranza è u so Amore incundiziunale.
A Luce m'hà spiegatu chì ùn ci hè nunda cum'è a morte, chì a morte ùn esiste micca. Simu tutti esseri immurtali in diverse dimensione. Ùn m'hà micca dettu chì devu turnà in a meia, ma sò chì a feraghju. Quì u tempu ùn esiste, ùn sò quantu durò stu viaghju.
A voce di Cheng mi porta in daretu mi face lascià sta meravigliosa realità. Vò per l'altra via, chì mi aspira è tornu in u mo corpu è in a mo testa, cù stu sintimu di pace, di pienitudine è d'eternità.
3
Cità di e stelle - TsPK, Centru di Addestramentu di i Cosmonauti - Russia
Julius Massey era dutturatu in biochimica graduatu à l'Università di Califurnia Los Angeles, UCLA, una di e scole superiore più famose in i Stati Uniti, rinumata per i so corsi eccezziunali in biochimica, biofisica è biologia moleculare è era statu diplumatu ingenieru aeronauticu. Dopu passò un annu in un prugrama aeronauticu à a Scola Polytecnica di Montréal è dopu à l'Università di Stanford da induve hè statu diplomatu cù un Master in Scenze in ingenieria aerospaziale.
Julius avia dicessette anni quandu u so babbu, officiale di u Corpu Marinu di a US Air Force di i Stati Uniti, morse in l'Operazione Tempesta di u Desertu di ghjennaghju 1991. U bumbardieru chì purtava u so regimentu fù sternacatu da un missile Scud lanciatu da l'Iraccu, à a fruntiera di l'Arabia Saudita. Cum'è ricordu, tense cun tamanta cura a so barretta di baseball è un portachjave, una replica di vetru turchinu di l'ovu "custellazione" di Fabergé.
U giuvanottu, nativu di Monticellu, cuntea di Napa, in Califurnia, avia ottenutu una borsa di studiu à UCLA è avia sequitatu i so studii brillamente, ma a "Guerra di u Golfu" è u prezzu pesante pagatu da a coalizione occidentale è da i civili innucenti li avianu lasciatu un gustu amaru in bocca. Avia una sete tamanta d’adrenalina per sente si vivu.
Nominatu sottutinente in l’US Air Force, a Forza Aria di i Stati Uniti, fù assignatu à a basa di a Forza Aerea di Kirtland, in u Novu Messicu induve travagliò nantu à e tecnulugie di sistemi spaziali avanzati. Dopu, iniziò a so furmazione cum'è astronautu. Amparò u russiu, a lingua ufficiale, cù l'inglese à bordu di a stazione internaziunale, ch'ellu praticò assai durante a so furmazione. Voluntariamente, si trasfirì da a Forza Aerea à a Forza Spaziale di i Stati Uniti dopu à esse statu sceltu cum'è unu di novi membri nantu à dodicimila settecentu sette candidati, di a vintesima classa di astronauti di a NASA.
Tandu iniziò un longu prugrama di furmazione è di amparera in vista di preparà lu per e so future missioni. A furmazione si svolse in i Stati Uniti ma ancu puru in Russia, in Europa, China è Giappone.
Graduatu da una furmazione di astronauti chì includia cunferenze scentifiche è tecniche, istruzzione intensive nantu à i sistemi di a Stazione Spaziale Internaziunale, spassighjate spaziale, robotica, furmazione fisiologica, furmazione in volu è furmazione di sopravvivenza in acqua è in natura, participò à parechji corsi di furmazione destinati à ammanì u spiritu di squatra essenziale pè un longu sughjornu in un spaziu ristrettu tagliatu da l'esternu. Fece ancu un caminu autosufficente in e muntagne di u Novu Messicu è un corsu di sopravvivenza in i Ancestral Puebloans, abitazioni in l’alpale di u Parcu Naziunale Mesa Verde, in u Colorado.
In a Cità di e stelle, in u circondu di Mosca, amparò à pilutà a nave spaziale Soyouz in tutte e situazione nurmale è d'urgenza. Eranu vintisette cosmonauti à addestrà si. In più di esercizii fisichi assai intensi, studionu ancu medicina, astronomia, urdinatore, immersione, salti in paracadute, lingue strangere. Hè culà chì scuntrò à Alekseï Ninel, un cosmonautu russiu, cun quale simpatizò subitu, mentre tramindui rindianu in i so vestiti spaziali di 100 chilò à a surtita da a centrifuga.
Prima avianu avutu l'impressione di esse affundati in un sediu cum'è se cunducessinu una vittura putente à grande vitezza. Tandu sò nate sensazioni assai sgradevule, a sensazione di ùn pudè respirà, a sensazione chì u so stomacu s’appiccicava à u spinu. E lacrime cuminciavanu à corre mentre i so ochji s’affundavanu in e so occhjaie, u corpu pigliendu fin’à 8G. A respirazione diventava più difficiule. Sentianu u core batte cusì forte, cum’è prontu à splusà. Duvianu furzà si à stà cuncentrati per ùn perde cuscenza s'elli si distindianu.
Per viaghjà in u spaziu, i cosmonauti duvianu esse capaci di suppurtà e cundizioni estreme durante l’alzata in volu è l'atterraghju. I corpi eranu sottumessi à una forte accelerazione, abbassendu a pressione sanguigna in u cervellu, chì pudia tandu infibbià a vista è ancu fà vene si menu. L'allenamenti intensivi ch’elli facianu simulavanu ste cundizione.
A so furmazione nantu à i sistemi di a stazione spaziale è a furmazione in piscina chì simulavanu spassighjate spaziali eranu avà compie. Trè anni sani eranu compii. Da quì à pocu serianu à bordu di a fusea Angara A5V per una missione campata in a SSI, a Stazione Spaziale Internaziunale.
Riturnerianu à a Cità di e Stelle dopu u so riturnu nant’a Terra, per i vultà di sperimentu è prelevamenti per sperienze medicale. Studià i corpi di i cosmonauti era statu ancu adupratu per fà avanzà a scenza, cum’è capisce l'atrofia musculare sufferta in orbita.
Julius è Alekseï funu scelti per u prossimu volu in u spaziu, dopu à a fine di sette esami finali chì i qualificò definitivamente per vulà annantu à l'Angara è campà à bordu di a SSI. L'esame includia una simulazione dettagliata di un viaghju di ritornu à a stazione, cù tutte e prucedure da u lanciu da Vostotchny per vultà in Terra, ma cuprianu ancu l'attrezzatura di a SSI.
Durante l'esame finale, quand'elli andetenu à a cumissione, li detenu a so data di partenza: u ghjovi 18 di decembre.
Cosmodromu di Vostotchny - Ghjovi 18 Decembre – 1 ora 23 ora lucale -T-02:37:00
Sintia voce. Li paria di sente mani chì tuccavanu e so bracce, ma era cusì concentratu chì ùn li pudia vede.
Passò a prima porta chì si chjose daretu à ellu cun un rimore metallicu. Ùn pudia più vultà. U so core battia forte. Sintia a so gola strinta, cum'è bluccata. U sognu di una vita sana, u sognu di a so vita, era in traccia di realizà si. Tant’anni di sacrifizii, ore di travagliu duru, dulori fisichi, solitudine, tuttu era sminticatu in stu mumentu precisu.
Elmu sottu à u so bracciu, Julius Massey, culunellu di a Forza Aeriana di i Stati Uniti, astronauta di a NASA, caminava d’un passu lentu ma assicuratu, malgradu u pesu di u so grossu vestitu Sokol, longu à un corridore senza fine.
Raddrizzò e spalle, u sguardu fissu nantu à u so scopu. Caminava sottu à a luce bianca accecante, à u sonu di alarme chì sunavanu, voce nasale sputavanu sopra à l'altavoce è u chjoccu di i purticelli chì si chjudianu, mentre chì avanzava, daretu à ellu. Stringhjia in a manu u portachjave rutondu turchinu di u so babbu.
Quand'ellu passò l'ultimu purtò, chjose l'ochji un mumentu, pigliò un soffiu prufondu, è francò a porta di a navetta spaziale. L'eccitazione facia perlà gocie di sudore nant’a so fronte. Unu di i so cumpagni di viaghju, cumandante di stu volu, un chinese, cù a pella culore giallu limone, u salutò cù un surrisu francu chì spartì u so visu in dui è strinse i so ochji un pocu di più, facia dighjà cunniscenza cù a cabina di pilutaghju di a fusea Angara A5V.
Julius Massey vulava per a prima volta cun Cheng Xiannian ma sè per ellu era u primu volu spaziale, per u chinese era a terza sperienza interstellare. Cunniscia di vista l'altri membri di l'equipagiu: Felix Sebastian, l'indianu di l'agenzia ISRO, u giappunese Yugo Murata di l'agenzia JAXA, a Dutturessa Dvorah Graziani, l'israeliana di l'agenzia ISA. L'ultimu cosmonautu era Alekseï Ninel, u russiu di l'agenzia Roscosmos, cun quale avia passatu l'ultimi trè anni di furmazione à a Cità di e Stelle di Mosca è à u Cosmodromu Vostochny in Siberia Orientale.
Quessu custindi, suldatu di furmazione, era u più sperimentatu di u gruppu, avendu dighjà passatu duiecentutredici ghjorni in u spaziu contr'à centusettantatrè per u chinese. A so missione era di furnisce à a stazione internaziunale SSI attrezzature è alimenti, è ancu di rimpiazzà dui pannelli solari dannighjati.
I sei scentifichi raghjunghjerianu i dui occupanti attuali di a SSI chì avianu da riturnà nant’à a Terra durante u viaghju di ritornu chì sarebbenu rimpiazzati da a Dutturessa Graziani è Yugo Murata. À bordu di a stazione orbitale, a Russia avia mandatu un automatu umanoidu, battizatu Fedor, chì a so missione era di aiutà i cosmonauti à compie i so compiti ma senza pudè, quantunque, move si liberamente in a stazione è in cundizioni di gravità assai bassa.
A stazione orbitale occupata in permanenza da dui à sei astronauti per un sughjornu di trè à sei mesi era stata cuncipita cum'è un laburatoriu di ricerca assignatu à u studiu di u so ambiente atipicu, u bumbardamentu da a radiazione assente in Terra, perchè intercettata da l'atmosfera, operazioni di aghjuntitura, manutenzione è compiti scentifichi, principalmente biulugia, in particulare l'adattazione di l'essere umanu à l'assenza di gravità è ancu nantu à a scenza di i materiali è l'astronomia. A so pusizione ne facia un postu d'osservazione privilegiatu di a Terra è di u spaziu.
Per a prima volta, un volu occupatu versu a SSI sarebbe compiu in solu trè ore invece di sei, u più rapidu fin’à avà. Sta nova prova maestra era stata pussibule grazia à un novu sistemu di guida chì permittia di ghjunghje à a stazione in solu duie orbite invece di almenu trè prima. Durante ‘ssu tempu, l'astronauti si stavanu acclimatendu à l'ambiente senza pesu è seguitavanu i sistemi di a nave spaziale.
Stu lanciu di una fusea russia versu a SSI era u primu dapoi u lanciu riesciutu di a fusea SpaceX di i Stati Uniti. L'eminente Dutturessa Graziani, una microbiologa di furmazione, avia travagliatu in particulare annantu à u virus SARS-CoV-2, prima di esse scelta per diventà astronauta. A so missione era di studià l'impattu nantu à u corpu umanu di sta prudezza tecnologica.
A Russia avia avutu per parechji anni l’accaparrata di u trasportu di l'omi versu a SSI orbitendu a Terra, dapoi più di vintanni à una velocità di quasi vintottumila chilometri à l'ora, à un'altitudine media di quattrucentu chilometri da a Terra.
Assicurà l'Angara A5V era ancu più dilicatu è attentu, considerendu a vitezza di a stazione. L'equipagiu in terra mandava cumandamenti à l'urdinatore di bordu di l’Angara per chì a nave spaziale fussi nantu à a bona traghjitoria, per u so appuntamentu cù a stazione. Se tuttu andessi bè, a nave si amarrarebbe automaticamente.
Però, sè u radar fallia, l'astronauti avianu da aduprà u dispositivu di avvistamentu otticu per attaccà a fusea manualmente. Hè tandu chì e innumerevule ore passate in u simulatore truvavanu a so ghjustificazione cumpletta.
Una volta ancurata, a pressione di l'aria à bordu di l'Angara saria equilibrata cù quella di a stazione spaziale. Sarianu tandu aperte e porte è i novi ghjunti puderianu unisce si à i so culleghi.
Cosmodromu di Vostotchny - Ghjovi 18 Decembre – 2 ore è cinque ora lucale - T-01:55:00
A cinta à ottu punti chì u tinia à u sediu stampatu apposta à e so forme, cumpressava i so organi, li tagliava a respirazione, è l'impedia di move qualcosa altru chè i so bracci. Pudia à pena girà u capu è move i diti. U spaziu di a cabina era cusì strettu chì si sentia aggrunchjatu è ùn pudia sente e so gambe.
U passu di tiru numeru trentacinque, pisiu di milleseicentu tonne di lanciu era digià staccatu da a fusea è si ritirava pianu pianu longu à a via ferrata di sustegnu.
In a nave orbitale, i cosmonauti testavanu per l'ultima volta a starzatura è u funziunamentu currettu di i varii moduli, verificandu chì i vestiti ùn avianu sfughjime è attivavanu i sistemi necessarii per l’alzata in volu.
In più di l’appruvisiunamentu di i residenti di a SSI, a missione di Julius era una surtita spaziale per rimpiazzà pannelli sulari danneghjati è difettosi in a parte russia di a stazione, i moduli Zarya è Zvezda, aduprendu u bracciu di manipulazione à distanza Strela.
U bracciu era dutatu di videocamere è permettia di piglià oggetti cù u sistema di attaccatura adequatu o aduprà un strumentu multifunzione. Pudia esse cuntrullatu da l'internu di a stazione ma ancu da fora da l'operatore aduprendu un postu di travagliu mobile. Julius era statu specialamente furmatu à sta manipulazione. Ghjucava cù a manetta cum'è in un ghjocu videò, à unipochi di detagli vicini.
A fusea traspurtava ancu un modulu gunfievule, Nauka, abitevule è sperimentale per pruvà a tecnica di l'abitatu spaziale gunfievule.
Cosmodromu di Vostotchny - Ghjovi, 18 Decembre – 3 ore è 51 ora lucale - T-00:09:00
Dopu un ultimu raportu, Cheng pigliò u cuntrollu di l'urdinatori di bordu in modu di cunfigurazione di lanciu. Attivò a chjusura stusgita di a porta d'entrata è e valvule di ventilazione di a cabina di a navetta. I sistemi di volu di succorsu si scambionu automaticamente per mette si in modu cunfigurazione.
U scontu principiò. L'adrenalina ghjacciava u so sangue è u so corpu sticchitu. Julius attivò l'iniziu di i generatori di putenza ausiliarie. Un silenziu quasi religiosu regnava in a cabina, inturbitu solu da a voce senza vita chì cuntava in russiu.
- Diessiat
Appanime di i motori di i propulsore.
- Dieviat
L’ardignu tamantu sembrava zampà longu à a so piazza di lanciu.
- Vosiem
Di regula, i russii ùn contavanu micca quandu lanciavanu navette, spiegavanu solu e varie tappe, ma quessu era un volu internaziunale è sequitavanu e regule di l’altre nazione.
- Siem
Messa sottu tensione autonoma di l'orbitatore.
- Shest
Principiu di a sequenza automatica.
- Piat
Messa in andà di i trè mutori di navetta.
- Tchitirié
Messa in andà di u mutore principale.
- Tri
Julius si sintia prontu è eccitatu, avia da infine dì di tù à e stelle.
- Dva
Accesa di i propulsori.
- Adine
Alzata di volu.
A tamanta fusea Angora abbandunò a Terra prupulsata da una spinta fenumenale di centunovantottu tunnellate in terra.
Cosmodromu di Vostotchny - Ghjovi 18 Decembre – 4 ore è dui ora lucale – T+00:02:00
Allarghera di i micro-propulsori di espulsione. Separazione di u propulsore.
Avianu dighjà una bella vista da ammirà da i so finestrini, ma ùn avianu micca u tempu di stancià si. L'equipagiu avia abbastanza da guardà è verificà. U funziunamentu currettu di tutti i sistemi urdinatori, i sensori, a radio, i radar necessitavanu tutta a so attenzione. A tentazione era grande è u spettaculu al di là di e so sperenze.
In più di què, assai informazioni critiche avianu da esse trasmesse, in russiu, à l'equipagiu in terra chì sequitava è cuntrullava a traghjitoria di a fusea è duvianu stà fucalizati per tene u ritmu di tutti quelli numeri scambiati durante e chjame, à ogni passata sopra a basa.
U cumandante Cheng è a so squatra eranu oramai in sgravità in a piccula nave russia chì i purtava à a stazione spaziale, à u sonu di u cuncertu pè piano di Tchaikovsky quale rimbumbava ammutulitu in l’abitaculu.
Spiegamentu di l’antenne di cumunicazione, di i picculi pannelli solari è di a sonda di amarrera.
L'Angara passò in volu autonumu fin’à l'amarrera cù a stazione spaziale. Ogni quarantacinque minuti, a fusea passava da u ghjornu à a notte.
Stazione Spaziale SSI - Ghjovi 18 Decembre - 19:02 ora di Mosca - T + 03: 02: 00 - 408 chilometri sopra a Terra
Avvicinamentu finale è amarrera.
- Posledovatel'nost 'stykovki zavershena. Proverka germetichnosti domashnego interfeys , li disse a basa.
L’amarrera ùn si facia micca currettamente. U sistema di navigazione automatica ùn riescia micca à apparinà a pressione trà Angara è a stazione. A trappa di trasferimentu infinghjava di apre si.
Cheng dicise di intervene è di piglià u cuntrollu per staccà a capsula da a stazione per realizà manualamente l'operazione. Durante a so furmazione, avianu ripetutu a manovra centinaie di volte.
U portu di amarraghju di a sonda-conu Pirs21 ricusava di staccà si. Angara fù scuzzulata ma ùn si alluntanò da u so puntu d'ancura. L'unica soluzione era di infilà si in u cumpartimentu per ispittà lu è determinà l’origine di u prublema.
Julius Massey cacciò a so cinta è si infilò in u portu di amarrera longu di cinque metri per un metru di diametru, situatu à u nadiru di u modulu Zvezda. A trappula era bluccata è ùn si apria micca. Una scossa viulente u lampò forte contr'à a pareta. U so capu pichjò nantu à u manechju. U so corpu incucciò a manetta di tirata chì si affundò viulentamente in u so stomacu. Un sole viulente l’accecò mentre ch’ellu sì ne venia menu.
4
Ospidale di Bastia - Serviziu di rianimazione - Ghjornu 6
I duttori Cheng è Sannian avianu riunitu tutta a so squatra medicale per statuì nantu à a cilata duv’elli avianu messu à Ghjulia Massei dopu à u so accidente di vittura. Oghje avianu da fà testi di svegliu per continuà à diminuisce gradualamente a so sedazione è osservà e so reazione, anzituttu un sperimentu auditivu per determinà u so statu di cuscenza.
U neurocirurgicu l’avia operata appena ghjunta à l’urgenze. Avia assurpatu u liquidu cerebrospinali da u sciaru di u ticciu durante l'accidente. Ci vulia à limità a pressione intracraniana. A ferita era ghjovana è in bona salute. U sciaru si assurpò subitu.
Per a prima volta dapoi cinque ghjorni, luttava contra l'apparechju di respirazione, augurendu un svegliu prugressivu. In realità, era quì, stesa nantu à stu lettu d'ospidale, drugata à u midazolam è a murfina, incapace di sveglià si cum'è in un sunniacciu, furzata à sottumette si à ciò chì a sedazione li impunia : sogni senza fine induve ùn pudia più sbulicà u sognu da a realità.
Quale era ? Sta donna meza cunscente bluccata in stu lettu o stu cosmonautu bluccatu in u spaziu senza fine ?
Durante ‘ssi brevi mumenti di svegliu, vulia mughjà chì era quì, viva è sana ma reazione, ùn ne venia nè da a so bocca nè da u so corpu. Era addurmintata per ùn soffre di dulore fisicu, ma campava è sentia tuttu. A pompa intravenosa chì a sedava regularmente, a sonda gastrica chì a nutria è li bluccava a narice manca, u soffiu putente di a mascara à ossigenu, chì aiutava a ventilazione è chì l'obligava à respirà à u so ritimu meccanicu ; di tuttu, era cuscente di tuttu.
Ma u peghju fù soprattuttu a so incapacità à parlà cù a so famiglia ch'ella sintia, à pudè apre l'ochji perchè e so palpebre eranu chjose da duie cumpresse mantenute da appiccicaghjolu, l'incapacità di pudè li dì chì in apparenza u so corpu paria dorme ma a so mente era bella cuscente, l’imputenza di sente li pienghje è di ùn esse capace di cunsulà li, quella di sente li esce da a camera è di ùn pudè mughjà per trattene li.
U più duru eranu e lacrime di Hugo ch'ella sintia inundà e so dite quand'ellu appughjava a fronte nantu à a so manu inerte. Hugo Murati, u so cumpagnu, u so più caru amicu, u so unicu amore, quellu cun quale vulia invechjà torna per un bellu pezzu. Si cunniscianu dapoi u liceu, ùn si eranu cappiati dapoi u secondu. D'origine asiatica, era statu aduttatu da zitellucciu, da un coppiu chì ùn avia mai pussutu avè figlioli chì stava ancu ellu in Monticellu.
L'agenzia d'aduzzione francese l’avia mandati versu a casa di l’urfanelli Be Tho di Biên Hòa, à trenta chilometri da Ho Chi Minh, in u Vietnamu. Quand'elli sò ghjunti, a Sora Vinh, a fundatrice di l'orfanagiu, l’avia accolti cun benevulenza è li avia fattu visità a pezza induve durmianu e criature. Ci era centusettanta zitellucci quì, ma quandu Louise vidì à Hugo per a prima volta, in u so picculu vestitu di cuttone giallu sbiaditu, suchjendu i so dui diti di u mezu, u so core girò, era u ciucciu chì ella è Dumè aspettavanu.
Hugo era statu abbandunatu da a so mamma, troppu povera per piglià cura di ellu, à tempu natu. L’avia lasciatu sottu à u purtacu di l’orfanatoriu cù un pezzu di carta chì purtava solu u so nome, Hoàng, appesu à a vechja cuverta chì ci l’avia imbucinatu dentru.
Louise è Dumè ùn li avianu mai piattatu nunda di e so origini, appena chì fù abbastanza grande per capì. Per u so diciottesimu anniversariu, i so genitori u purtonu ancu in un viaghju in u Vietnamu, ma ancu s'ellu capia i mutivi di a so mamma naturale, per ellu i so parenti eranu è serianu sempre Louise è Dumè.
Certamente, ùn spartianu micca listessu sangue ma era crisciutu cù tant’amore, è ancu puru oghjeghjornu, chì ùn pudia esse altrimente. Biologichi o micca, eranu i so parenti, è basta.
Oghje, Hugo era educatore specialistu in un centru per zitelli è adulti in difficultà, in una situazione di dipendenza o cun disabilità. Era primurosu di custruisce è mantene l’adattazione suciale è l’autunumia di ste persone in ‘ssu mondu chì ùn hè micca fattu per elli.
Ospidale di Bastia - Serviziu SRM - Ghjornu 6
Felix Sebastiani, portaferiti à l’Ospidale, pigliò u lettu di a paziente è a purtò à u serviziu di SRM. U duttore Cheng, neurologu, li vulia fà passà un elettroencefalogramma per valutà e reazzione di e pupille, è ancu e reazzione sensoriale, uditive, musculare è respiratorie di Ghjulia.
Cù l'aiutu di u tecnicu radiologicu, a messenu nantu à u tavulinu, blucconu u so capu cù un'antenna, è li messenu un cascu à l'arechje, l'esame essendu assai rumurosu. Si paria di esse in un vechju trinichellu o in u tamburu di una lavatrice à piena putenza.
E palpebre di Ghjulia tremulavanu à tempu chì u sonu di l'esame sunò. Ùn si pudia micca move, ancu se l’avia pussutu, intrappulata annantu à stu tavulinu mentre chì u so corpu s'inseria in u dispusitivu medicale. À quellu mumentu, à u sonu infernale di a mascina, ùn sapia più quale era. A so cunfusione criscì quandu u cuncertu per piano di Tchaikovsky li risunò à l’arechje. L'imagine si catapughjavanu è sfilavanu per u so capu. Cum’è un filmu in acceleratu. Tuttu si mischjava.
Quandu a tavula si ritirò da a mascina infernale, i so ochji eranu aperti. Felix avvisò subitu u duttore Cheng.
- Ghjulia, mi sintite ? Ùn circate micca à parlà, se mi pudete sente, stringhjite a mo manu, li disse u duttore.
Sintì una leggera pressione da e so dite. Ma u sforzu era statu cusì impurtante per ella chì cascò torna incuscente. Iss’avanzata era di sicuru incuragente per u so statu di salute ma ùn presumia nunda di l'avvene. Era difficiule d'imaginà u gradu di svegliu duv’ella ghjunghjeria, a durata di issa fasa è sopratuttu e pussibule cunsequenze dopu. I ghjorni à vene serianu decisivi. Avia sempre un longu caminu da fà.
Ospidale di Bastia - Unità di Cure Intensive - Ghjornu 7
Dopu chì i segni vitali si funu stabilizati, i duttori Cheng è Sannian dicisenu di un cumunu accordu di trasferisce a paziente à l'unità di cure intensive è di diminuì gradualamente a sedazione di Ghjulia. Per via di testi neurologichi chì eranu più cà suddisfacenti, avianu valutatu u so statu di cuscenza. A pressione intracraniana era aumentata solu di un pocu, puderianu cunsiderà u svezzu da a respirazione artificiale in i prossimi ghjorni. A sonda nasale chì l'alimentava fù cacciata è rimpiazzata da un cateteru.
Ghjulia percepia di più in più u mondu esternu, sopratuttu i rumori è e voce. Ùn sapia induve era, tuttu era cunfusu in u so capu, in presa à sperienze dilirande è allucinatorie. ‘Sse fase di agitazione ritardonu un pocu a fine di a sedazione, ma fù un fattore ch’incuragia per un pronosticu. Sintia ma ùn capia micca tuttu ciò chì si dicia intornu à ella. Più durava a cilata, più i duttori timianu cumplicazione infettive, principalamente in i pulmoni per via di a VNI , u respiratore artificiale.
Ghjulia si svegliò, disturbata da i soni da e mascine di surviglianza. Era chjinata quì, una mascara in faccia sbuffendu u so ossigenu, senza pudè si move, è ùn sapia s’ella era sempre viva o in altrò. Tuttu era imbulighjatu in u so capu. Ùn sapia più induve era nè perchè. S'arricurdò di un colpu in capu è di u dulore chì l'avia fatta vene menu, ma micca di e circustanze.
Deborah Graziani, a capinfirmiera di l’unità intensiva, intrì in a stanza accumpagnata da i Duttori Cheng è Sannian è l'interna Alexia Minelli. E so sumiglie cù i so cumpagni astronauti aghjunsenu à a so cunfusione. In u so capu, tuttu era imbulighjatu, avia l'impressione chì u so cerbellu ùn funziunava più bè. Sottu à e luce artificiale pallide, i ghjorni è e notte si sequitavanu per finisce à mischjà si inseme.
- Moy rebenok 24... balbetò in a so mascara.
U persunale medicale a fighjava attunitu. Tandu fece ciò chì facia u megliu, si addurmintò torna. Hugo s’avvicinò pianu pianu di u lettu è li pigliò a manu. Issu gestu a fece sorte da u so turpore.
- U mo amore, i duttori m'anu dettu chì cumenci à sveglià ti ...
- Gde ya 25? ella bisbigliò.
- Zitta, tesoru ... ùn pruva micca à parlà ... tuttu và bè, riposa ti ... Sò quì ...
Lampò un sguardu inchietu à u duttore chì venia di entre in camera. Quessu u cinnò à a fine di a so visita.
- Pensu chè no ci truvemu davanti à un SAF , disse u duttore Cheng. Si tratta di un sindrome abbastanza raru, ma pò accade dopu à una forte cumuzione. A persona si sveglia è parla una lingua straniera, o tocca un strumentu musicale...
- Ma, hà da stà si ne cusì?
- Ùn la sò ancu... Avemu sempre bisognu di fà assai testi... Vi devu ancu rassicurà per u bambinu...
- U ciucciu ? Chì ciucciu ?
- A vostra moglia hè incinta, Hugo... di ottu settimane.... Malgradu l'accidente, a so gravidanza avanza nurmalamente. I sedativi chì li avemu dati ùn anu micca influenzatu u fetu ...
Sottu à l’effettu di a sorpresa, Hugo si messe u capu in e so mani; ùn capia più nunda ... Incinta? ... Ma perchè ùn li avia dettu nunda?
- Hugo ... Mi permettite di chjamà vi Hugo? Andate à ripusà vi in casa vostra... E risposte à e vostre dumande veneranu dopu quandu tuttu intrarà in ordine ... Lasciate u tempu à u tempu ...
- A possu vede un pocu più, o Duttore?
- L'ore di e visite sò compie. Duvete incascià l'infurmazione. Pinsava chì a sapiate ... A puderete vede dumane, ma lasciate li u tempu di sveglià si ...
Cum’è in una transa, Hugo riintrì in u picculu studio messu à dispusizione per e famiglie di i malati da l'ospidale. Senza manghjà nè primurà si di spuglià si, si lampò annantu à u divanu chì facia lettu. Passò una bona parte di a notte cù l'ochji spalancati fighjendu u pianaghju.
Ospidale di Bastia - Unità di Cure Intensive - Ghjornu 7
L'infirmiere avianu cacciatu u VNI da a faccia di Ghjulia. A so bocca era cumplettamente secca è piena di bucciule da l'ossigenu à forte putenza. I cuntorni di a mascara avianu brusgiatu a so pella. Avia una bolla tamanta annantu à u ponte di u so nasu. Li avianu messu “spechjetti à ossigenu” in e narici ma cù menu flussu, mentre cuntrullavanu a so saturazione sanguigna chì si mantenia stabile, l’indice pizzicatu in un ossimetru. Pruvò à parlà ma di a so gola ùn surtì chè una spezia di raganu.
- Ùn pruvate micca à parlà per avà ... li disse l’aiuta-medichente, tirendu u linzolu. Ripusate vi.
- Moy rebenok ... bisbigliò. Moy rebenok ... ripigliò, agitendu si.
- Ghjulia, state tranquilla .... Vocu à chjamà l'infirmiera ...
Quandu Deborah Graziani vultò cù u duttore Sannian, stava sudendu è e lacrime currianu in silenziu per e so guance.
- Ghjulia, state mi à sente, disse u duttore d’una voce dolce. Rispundite assai bè à tutti i stimuli. U vostru ciucciu va bè, u vostru corpu si ripiglia prestu, simu fiduciosi, mi capite, neh ?
-
Fece di sì cù u capu, l’ochji pieni di lacrime.
- Yugo ... ya khochu Yugo ...
- Ghjulia, ascultate mi bè. Dipoi chì site svegliata, ogni volta chì pruvate à parlà, vi sprimite in ciò chì pare esse russiu, ma capite quandu vi parlu in francese, nò?
Fece torna di sì cù u so capu.
- Avete urigine russie?
- Net ...
- Ma parlate russiu...
- Da ...
Ùn capia più nunda. Era cumplettamente persa. Sapia bè oramai chì era à l’ospidale. S'arricurdò à pocu pressu di un grande ticciu in capu. Chjudì l'ochji è ripartì à pienghje. L’infirmiera li pichjittò a spalla.
- Ya boyus ’za rebenka ella bisbigliò.
- Zitta... Zitta.... Tuttu anderà bè... a rassicurò a medichente ancu se ùn avia capitu una parolla di a so dumanda.
Hugo intrì nantu a punta di i pedi, spaventatu di vede tuttu i medichenti in giru à Ghjulia. Vidia chì era assai pallida è avia pientu.
- Hugo, a vostra moglie hà origini russie ch'ella ùn si ricordeamicca? Capisce quandu li parlemu ma ùn ci risponde micca in francese.
- Andate... U nostru unicu legame cù a Russia hè un viaghju in Mosca previstu st'estate per a nostra luna di mele. U duttore Cheng mi hà parlatu di un sindrome piuttostu raru à u svegliu da una cilata...
- Hè curiosu veramente... Avemu da mette in opera logopedie è sessione di terapia occupaziunale...
- Yugo... rebenok.... Ella murmurò, i so ochji affucati da u dulore.
- Zitta, u mo core... Sò quì... tuttu va bè... li disse, basgendu li cun tennerezza in fronte, e guance bagnate di lacrime è alliscendu i so capelli imbuglinati. Perchè ùn mi ai micca parlatu di u ciucciu...?
- Rozhdestvo ... ya zhdal Rozhdestva chtoby sdelat 'tebe etot podarok ... riiscì à articulà.
Ancu s’ellu ùn capia micca ciò ch’ella li dicia, ellu l’abbracciò, felice. L'amore hè u migliore di i trattamenti, ancu s'ellu ùn basta micca sempre ; discretamente, i medichenti si ritironu, lascendu li faccia à faccia, soli. Avianu tantu à dì sì.
Si sintia cusì stanca, u so corpu è a so mente straziavanu. Avia una sola ossessione, u bambinu ch’ella purtava. Istintivamente, messe una manu prutettiva nantu à u corpu, è pò cù un gestu tremulu pigliò quella di Hugo è a messe sottu à a soia. Li paria di sente l'iniziu di a vita sottu à e so dite. Si pindì, basgiò legermente u corpu di a so namurata è si messe a guancia nantu à u corpu di Ghjulia.
Ospidale di Bastia - Ghjornu 17
A malata era ghjovana è si ripigliava prestu avà chì era sveglia è rassicurata nantu à a salute di u ciuccettu chì criscia in ella. Oramai riescia à pusà in una sedia à rutelle per unipoche di ore di sequita. Avia sempre bisognu d'aiutu per arrizzà si è manghjà, ma a so situazione si migliurava è i duttori stavanu avà cunsiderendu u so trasferimentu in un centru di rieducazione.
Un ghjornu, a so mamma Fédora-Santa, detta Féfé per quelli chì a cunniscianu, ghjunse à vede la cù un picculu pacchettu in manu. Era un vechju tessutu di vellutu rossu. U messe nantu à e ghjinochje di Ghjulia è li dumandò di apre lu pianu. Scartò delicatamente u vellutu liveru è si maravigliò scuprendu un globu di vetru turchinu, chì riprisentava una custellazione. Alzò u capu, sorpresa è interrugò a so mamma.
- St’ogettu preziosu hè u rigalu chì ti duvia dà u ghjornu di u to matrimoniu, cum'è lu hè d’usanza in a nostra famiglia. Ùn ti aghju mai parlatu di a storia di i mo antenati è st’ovu hè a lascita trasmessa di mamma à figliola dapoi u principiu di u 20u seculu.
- Kak chudesno, mama ! S’esclamò Ghjulia maravigliata.
- St’ovu hè statu datu à a mo minnanna Yuliya Ivanov quandu nascì, da u so cumpare, u famosu ghjuvellaru Karl Fabergé. U chjamò "L’ovu custellazione". A mo mammona era una aristocrata di San Petersbourg. I so genitori funu tombi in u 1918 da i bolcevichi durante a Revuluzione Russia ; duvì fughje u paese cù u so ziu, Dmitri, u fratellu di u so babbu, à bordu di un vechju battellu chì subì un’avaria in faccia di Aiacciu, duv'elli stetinu qualchi tempu prima di vene à travaglià in Balagna. U mo arciziu era un pittore di talentu è ricunnisciutu; omu li deve in particulare a riparazione di e tele è di i vitrati di a chjesa di l'Immaculata Cuncezzione in L'Isula. Dopu realizò l’affreschi per u Grand Hôtel d’Europe, à a dumanda di Félix Suzzoni, u prupietariu di l’epica. St’ovu hè tuttu ciò chì a mo minnana hà cunservatu da u so passatu. U so solu legame cù e so urigine russie. Avia un rapportu figliale assai forte cù u so ziu. I guaii ch’elli avianu campatu l’avianu avvicinati tantu, cum’è un babbu è una figliola. Ùn l’aghju micca cunnisciuti. A mo mamma, Olga, ella stessa ùn hà cunnisciutu u so bis-ziu Dmitri. Yuliya pigliò a naziunalità francese è si cunvertì à u catolicismu quandu si maritò cù Ghjan-Batti Baldi, u mo caccaru, staccendu l'ultimu legame chì a ligava à e so origini slave. Ghjan-Batti era marinaru. Morse di ghjugnu di u 1939, prima di l'iniziu di a Seconda Guerra Mundiale, à bordu di u sottumarinu Phoenix chì splusò, in Indochina, mentre una manovra di immersione in a cala di Halong, lascendu a mo caccara vedula à trentasei anni cù dui figlioli: Ivan avia sei anni è mammone, dui.
- No, mama, pochemu ... Eiu ... nunda sapia...?
- O cara, e parolle ti tornanu in francese! gridò Féfé.
- Mama ... conta torna....
- Yuliya hà campatu tutta a so vita in una spezia di malincunia è di terrore retrospettivu. Trasaltava à ogni rimore, temia chì i bolcevichi i truvessinu, è po dopu a guerra di settembre 1939 ebbe paura di e camisge negre, di i taliani, poi ebbe a paura di u nazismu, di i tedeschi. Una vita di dulore è di nafanti. Ivan suffria di tisia. A mo mamma s’arricurdava appena chì era spessu in u sanatoriu è morse quandu ebbe solu quatordeci anni. Yuliya era di più in più depressa. S’hè lasciata more pianu pianu. Mammone dicia "s’hè spenta cum’è una candela". A mo mamma s'hè maritata cù Joachim Fontana, u mo babbu, chì era vignaghjolu è ricivì st’ovu di famiglia à u so matrimoniu. A mo bisnanna, Yuliya li dispiacia à parlà di u so passatu è morse pocu tempu dopu. Cusì ùn ne sapemu micca assai di più di ciò chì ti aghju cuntatu. Mammone tandu m'hà datu st’ovu à u mo matrimoniu, è avà tocca à tè. Stu accidente hà precipitatu un pocu u to giru, ma ci vulia à spiegà ti appena e nostre origine, chì ùn sò micca cusì luntane, per forse capisce perchè parli russiu. Forse Yuliya hè a to stella furtunata è ti cura.
- Mamma ... quandu aghju avutu ... accidente, aghju vistu una grande luce bianca ... è una donna cù una sfera turchina sottu à i so pedi ... cusì, cum’è quessa... Eppo’ era in e stelle, in u spaziu... è avia... picculu ovu turchinu in un portachjave cun mè... ma a porta ùn si apria micca... è aghju... mi sò svegliata quì... ospidale... Tutte e persone chì aghju vistu quì currispondenu à quelle chì eiu vidì in u spaziu... Aghju ricunnisciutu in a realità quelli è quelle chì aghju vistu in a mo discurpurazione. Ùn aghju più paura, mamma. Ti tengu cara.
Sta nuvella hè basata nantu à eventi veri, ma i caratteri è e so storie sò imaginarie.
Marielle Clementi – ghjuliu 2021


c: text/html

text:
Bona Ghjurnata Memoriale! Hè un ghjornu ideale per riunisce cù a casa è i so cumpagni, affinchì site in ogni prubabilità di dumandassi se Denny's hè apertu o micca à u mumentu, u lunedì 31 di maghju 2021.
L'eccellente nutizia hè, Denny's serà apertu, in ligna cun Campà in Paese .
I posti di manghjà di Denny seranu aperti, hà dettu Country Living. Nutreghjite a casa cù un pacchettu per a colazione, u pranzu o a cena.
Verificà u vostru localizatore di rivenditori prima di andà in capu hè sempre un bonu suggerimentu. Pudete pruvà questu quì , è scopre dinò infurmazioni in più cum'è ore, manicu è quantità di telefuninu. Pudete ancu fà u vostru ordine in ligna appena scuprite u locu più vicinu di Denny.
amazon consegue u ghjornu di i presidenti 2020
Eccu ciò chì hè cunsigliatu di sapè:
Denny's Now Has New Melts in u Menu per Pruvà Stu Memorial Day
piglià a nostra più spezia https://t.co/cLhXUGiq6i #NFTperNKH https://t.co/CmdSSBVumv
- Denny's (@DennysDiner) U 25 di marzu di u 2021
Unu di l'uggetti più recenti nantu à u menu di Denny hè novu sciuglimentu, è li sforzarete in u Memorial Day 2021, in linea cù u U situ di Denny .
Novu di Denny! I fusioni sò quì è cusì appartenenu à a vostra manu, Denny's hà scrittu annantu Canali YouTube . Fermate à u mumentu per sforzà novi favori chì sò grigliati per piacè cum'è u Nashville Hot Chicken Melt è Big Dipper Melt. Vede à Denny's!
queen sugar saison 1 épisode 8
Se vulete una colazione squisita, sforzatevi di u Super Slam per menu di $ 6,99, u situ web di Denny hà dettu.
Sè vo site famitu è aspittendu un affare ideale, u Super Slam di 6,99 $ di Denny hè u vostru ripastu eccellente, u situ web citatu. Prufittate di 2 frittelle di latticinu, 2 ova, 2 ligami hyperlenchi, 2 strisce di pancetta è hash browns per solu 6,99 $. Vede à Denny's!
Pudete ancu alimentà tutta a famiglia cù una pussibilità di piglià, u situ web citatu. A pruvista hè ghjustu accessibile in ligna, hà dettu Denny.
Saltate a cucina è alimentate tutta a fam cù Denny's New! Pack Grand Slam chì include 8 frittelle, 8 ova strapazzate, 4 strisce di pancetta, 4 hyperlink di salsiccia È hash browns. Disponibile solu in Dennys.com, u situ web citatu.
accident di vittura brandi redmond
Denny's Corporation Hà aghjustatu pocu tempu un novu membru à u so Cunsigliu d'Amministrazione
2000 $ OBO @Twitter https://t.co/rBctSE80KV https://t.co/7XGX1cPl1Y
- Denny's (@DennysDiner) U 25 di marzu di u 2021
Denny's hà aghjuntu ultimamente un novu membru di u cunsigliu, Olu Beck, à u so cunsigliu di amministrazione, in ligna cù a Comunicatu di stampa di Denny .
Olu porta una perspettiva utile à u Cunsigliu di Denny, hà dettu Brenda J. Lauderback, presidente di u Cunsigliu di Direzzione di Denny, in ligna cù u lanciu di a stampa. A so gestione è a so sperienza in e cumpagnie di punta à u cunsumadore mischiate cù a so comprensione di a finanza è di a custruzzione di mudelli generali seranu essenziali per u successu continuu di Denny's.
Beck hè u fundatore è capu ufficiale di a so agenzia di cunsultazione per l'amministrazione di boutique personale, The Beck Group NJ LLC, u lanciu di stampa citatu, è porta più di 25 anni di amministrazione d'impresa di portafoglio è di cumpetenza diretta chì li porta un progressu di trasformazione è strategicu nova pusizione.
quantu anni hà emiru
Hè un onore di appiccà u Cunsigliu di Denny è sto cercendu di servire per guidà è furmà a tecnica di l'impresa quandu emergemu da sta pandemia è scopremu metodi novi è eccitanti per avè interazione cù a nostra impresa, hà dettu, in linea cù u lanciu di stampa .
Di l'aggiunta di Beck, John Miller, CEO di Denny's menzionatu in u lanciu di stampa, Mentre procedemu à rivitalizà u nostru mudellu è piazzà Denny's per u so successivu capitulu di prugressu, a competenza di Ms. Beck chì conduce una trasformazione di mudelli redditizii è u prugressu di l'impresa serà un dirittu vale a pena aghjunghje à u nostru Cunsigliu di Amministrazione è azionisti.

robotstxt: allowed

filter: keep


text:
Autore: tempirivista
#IwasCorsica : Vi cridimu !
#Iwas in Corsica hè statu un marosulu. ‘Ssu hashtag s’assumiglia assai à d’altri ch’avianu scuzzulatu a Francia, #Metoo è dinù #Balancetonporc. Mà questi quì un avianu micca avutu un influenza cusì impurtante in Corsica.
Ritrattu d’Europa : A Corsica : un’isula, duie rialità di pettu à a crisa sanitaria
Prima episodiu di Terreni di u Covid- 19, una seria di una dicina di studii di casi lucali annantu à u “Grand Continent” chì crucieghjanu e ripprisintazione pulitiche (intrattenimenti à l’eletti lucali, assuciazione è cetera) incù e date. In stu intrattenimentu, i punti di vista di u merre d’Aiacciu è di u diputatu di Bastia sò cunfruntati : danu un’imaghjina nuancée di e rialità di a crise in Corsica.
Oliver E. Williamson, instituzioni è marcatu
A sittimana scorsa, v’avemi prupostu un articulu nantu à i ricerchi di u suciologu-ecunumistu Mark Granovetter, numinatu par u prezzu Nobel d’ecunumia di u 2014
Creà l’emuzione cù u Gaming
Un articulu scrittu da Andrea Maroselli. Creà l’emuzione cù u gaming, quessa hè l’impresa di quelli chì tutti i ghjorni producenu novi mondi induve pudemu
Aghji, moli è tribbi – Spassighjata di u cunfinamentu #2
Siguitati i spassighjati di Liviu Leandri chì vi face scopra i lochi è machjaghjoli rimarchevuli in la machja Corsa. Spassighjati senza movi di casa
Spassighjata virtuali di u cunfinamentu #1 – Liviu Leandri
In sti tempi di cunfinamentu, ci tocca a stà in casa. Tandu, pà scopre a nostra machja è dà vi a brama di batte i so chjassi quandu sarà compiu, vi prupunimu una scelta di lochi rimarchevuli.
Risultati di l’elezzioni municipali 2020 in Corsica – primu giru in diretta
Bastia Aiacciu Purtivechju Borgu Furiani Corti Lucciana Prupià Biguglia Calvi Sartè
Evuluzione di l’epidemia di u Covid-19 in diretta (20/03/19)
Suvitate l’evuluzione di l’epidemia in Corsica incù dui graffichi messi à ghjornu in diretta
U cinema in Corsica intruduzzione per una storia di i sguardi – Valécien Bonnot-Gallucci
1769, a battaglia di Ponte Novu marca a fine di a Ripublica Corsa. U Generale Pasquale Paoli s’esilia à Londra è carrieghja incù ellu u


text:
Bannera lèttuni
La bannera lèttuni (chiamata Latvijas Republikas karogs n lèttuni), cunsisti di tri banni urizzuntali, cu chidda cintrali cchiù stritta, di culuri russu scuru, jancu e russu scuru. È la bannera ufficiali di la Lettunia di lu 20 di jinnaru 1923, puru si già di lu 1870 (annu di la sò "rinasciuta") vinìa cunzidirata comu sìmmulu nazziunali.
Urìggini e significatu[cancia | cancia la surgenti]
Di sta bannera s'hannu nutizzi certi già di la fini dû XIII sèculu (ntû 1280 pi èssiri precisi), puru si sècunnu na lijenna la sò nasciuta è di datarisi agghiri lu 1219, annu di la battagghia di Reval cuntra li danisi. Chissu faci di sta bannera la terza cchiù antica dû munnu, doppu chidda catalana e chidda austriaca. Secunnu na simmuluggìa muderna lu russu rapprisenta lu sangu virsatu di lu pòpulu lèttuni pâ libbirtati e lu jancu lu dirittu e la viritati.
Lijami nterni[cancia | cancia la surgenti]
Lijami di fora[cancia | cancia la surgenti]
Albanìa | Andorra | Austria | Belgiu | Bielorussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettonia | Liechtenstein | Lituania | Lussemburgu | Malta | Moldavia | Principatu di Mònacu | Montenegru |Nurveggia | Paisi Vasci | Pulonia | Portugallu | Regnu Unitu | Ripùbblica Ceca | Ripùbblica di Macidonia | Rumanìa | Russia | San Marinu | Serbia | Slovacchia | Slovenia | |Spagna | Svezzia | Svìzzira | Turchìa | Ucraina | Unghirìa | Cità dû Vaticanu


text: Stabilu in u 2008, HuaHeng International Packaging Co., Ltd. hè specializata in prudutti di imballu di alta qualità, in particulare scatule rigali rigide. A so fabbrica sussidiaria DongGuan QuanLang Packaging Co., Ltd. hè ancu fundata in 2019. In l'ultimi 10 anni, seguitemu sempre à stabilisce relazioni à longu andà cù i clienti, fornendu un serviziu di prima classe è allevatu. Simu felici di uttene un sustegnu continuu è lode da i clienti di u mondu sanu. Avà HuaHeng hè impegnatu in un serviziu di imballu in una tappa da u cuncepimentu-cuncepimentu-campionamentu-produzzione-assemblamentu à a logistica.


text:
Bilinguisme : mobilisation des parents d'élèves de Cervioni
(Maria Lanfranchi - Alta Frequenza) - I parenti d’elevi lla scola di Cervioni manifistaiani luni, par dumandà ch’iddu sichi numatu un insignanti bislinguu pà a classa di CM2, da rimpiazzà u insignanti cuntrattuali, ch’ùn hè cursofonu. Pà issa scola, chì hè una di i primi bislingui, i parenti temini una rumpitura in l’insignamentu llu corsu, pà i ziteddi chì sò in issa sizzioni dipoi a materna. A spizzioni accademica pruponi una suluzioni chì s’alluntana da u bislinguismu, è chì ùn cunveni mancu stampa à i parenti.
Stemu à senta, à nomu d’ issi parenti ghjustamenti, à Jean-Baptiste Geronimi


text:
L'intrattenimentu di Kettlebell sò un modu immensu per fà forza
Chì sò Kettlebells?
Se ùn avete mai sèntenu di utilizà una furmella per affruntà, pudete micca micca solu. Invece dinò un pezzu di furmazioni in furmazione di furmatu cast-iron hè stata circundante di decennii, solu pocu fà avà hà assunsenu l'attinzioni di l'atleti di u sport principale.
Kettlebells sò un pesu di pezzi di ferro battelli di borsa cun una sola mannata bracera cima.
Pudete truvà Kettlebells in una varietà di pesi, quant'è mancu, quali si distendu da dui libra à più di cìantu liveli in pesu tutale. Questi sò stati supporti di formazione cumuna cumuni in l'Europa di l'Est, kettlebells, è sò avà vistu in più clubs, gimghjenti è salassi di piscia around the world grazzi à programmi di fitness cum'è CrossFit, bootcamp è altre gruppu d'esercitazioni di gruppu. Li Kettlebells sò un pusitivu favuritu in a ghjesu di più di CrossFit, cù certi elementi di furmazione bundanza cum'è pallà di pallà di medicina , pull up bars , saltate cordi è molti pezzi libretti.
Ciò chì hè cusì Gran Kettlebells?
A ragiuni di l'impulsu in a furmazione di furmagliu chì si ritene à a furmazione di furmazione chì vole esse funziunale di u corpu funziunale. Kettlebells necessitanu d'atleti per centru nantu à l'acupuncture in corpusilu sanu, chì l'ughjettu è cuntrollu di un furore di kettlebelli esercitu u corpu tutale, è specificamente u core , per cuncordassi cum'è un gruppu, custruendu a forza è l'esistenza in u stessu tempu.
Kettlebell workouts participanu à parechji gruppi di musculus at once. In questu modu, sò una grande ottata per ottene un attrattivu di corpu in coru di pocu tempu.
Kettlebell Training Tips
Se vulete maximizà un allughjamentu di kettlebell, hè impurtante per esse studi tutte personalizatu da un entrenatore persunalizatu o un coach chì hà una spirantazione di prufittà di l'esercitivu di kettlebell.
U usu incorrectu di un kettlebell pò causà ferite, particularmente cilindri e sprains abbandunate, perchè ùn solu di sceglie un periculu è cumincianu swinging. Per truvà un attestant de kettlebell cirtificatu vicinu à voi, cuntene i siti web follwong:
- Club Kettlebelli Americanu
- Federazione Internaziunale di Kettlebell and Fitness (IKFF)
Kettlebell Safety
Hè impurtante per cumincià lentamente è acquistà qualchì entrenamentu expertu per u kettlebells. Quandu s'utilice incorrectly, kettlebells can cause some lesions offense. U travagliu propiu di stu burituiu u pesu di ferru esige forza, a coordinazione è assai prufiziunale cun un pesu ligeru prima di aumentà u pesu. Ogni exercitamentu di kettlebelle implica multiple articuli è parechji gruppi musulmani chì travagliani. Piglia assai tempu à l'atleti per l'aghjustà à sti mudelli di u muvimentu novu chì sò spessu difeenti da i muvimenti tradizziunali di pisci. Pi domini i mudelli di u muvimentu necessite guidà, istruzzioni è pacienza. Dopu chì i fundamenti sò maestrati, l'aumentu di u pesu furnisce un assicuranza di forza indifinutu da i machini o ancu pescu.
A scummessa più piacevativa di più principale hè a principià cù un pesce chjucu, è avanti toccu l'impurtanza, invece di cuntrollu. Quandu puderebbene un cavallu chì ùn puderebbe micca cuntrullà bè, a probabili di una ingerazione per dannu drammatichi.
Questa pò esse rimesse à i feriti seri à e articuli, è sopratuttu u collu, u spine. U megliu cunsigliu hè di cumincià cù un kettlebell moi luminoso, è perfetta u muvimentu basatu di basta prima di pisà. Avete un verificatu di furmazioni è curre a vostra forma. E avete hà verificatu ogni volta u crescenu à un kettlebell più pesante.
Kettlebells Exercises
U primu kettlebell in esercità a più parte di l'atleti sapè hè u kettlebell basic swing (pdf) . Dopu chì avete un furasteru adattatu è si sò cunfidenti in a vostra forma, a maiò parte di e donne aduprate un fucili chì pesa à 12 à 25 liri è a maiò parte di l'omi utilizaranu un kettlebell di 25 a 35 liri.
Per questu staziu, u pesu deve esse abbastanza bundanza per impregnà ghjustu i musculati (back of the thigh) è i musculus gluteus .
Kettlebell Exercises from CrossFit
Cumprà un Kettlebell
Ci hè una varietà di criatori di kettlebbe per sceglie. Cusì decide u vostru ughjettu, quantu pesu pudete bisognu è cumu si pretendenu utilizà i kettlebelli prima di cumprà. Dunque, cercate una furmette in burdina cù una mani lisu è cómodu.
Source
Dragon Gate, [dragondoor.com/certification_19.html#safety]Kettlebell Safety 101.


text:
Granitu
U granitu hè una roccia ignea intrusiva felsica, incù grana chì và da media à grussulana è ogni tantu pò prisintà megacristaddi. U so nomu diriveghja da u latinu granum (granu), incù un rifirimentu chjaru à a so struttura olucristaddina.
U granitu hè classificatu par via di u diagramma QAPF, in u quali si culloca in u campu di i rocci soprassaturi, veni à dì incù cuntinuti di quarzu cumpresi trà 20% è 60%. L'altri minirali fundamintali prisenti in u granitu sò i feldspati (ortuclasiu, sanidinu è micruclinu) è u plagiuclasiu (incù cumpusizioni più albitichi) è michi (biutiti è in parechji tipi di granitu di tipu muscuvita). S'è u plagiuclasiu hè guasi intiriamenti albiti u granitu piglia u nomu di granitu sodicu; s'è in a roccia hè prisenti inveci ancu pirussenu rombicu a roccia piglia tandu u nomu di granitu charnuckiticu. Un'antra variità di granitu hè u leucugranitu, in u quali i minirali mafichi sò estremamenti ridutti. A dinsità media di u granitu hè 2,75 g/cm3 incù un valori chì và da 1,74 g/cm3 à 2,80 g/cm3.
Cumpusizioni chimicaMudificà
A cumpusizioni media di u granitu hè (in ordini dicriscenti):[1]
- SiO2 — 72,04%
- à u2O3 — 14,42%
- K2O — 4,12%
- Na2O — 3,69%
- CaO — 1,82%
- FeO — 1,68%
- Fe2O3 — 1,22%
- MgO — 0,71%
- TiO2 — 0,30%
- P2O5 — 0,12%
- MnO — 0,05%
Par ottena sta cumpusizioni sò stati analizati 2485 campioni pruvinenti da u mondu intreiu. A parcintuali di SiO2 si rifirisci à tutti l'ossidi di siliciu prisenti (è dunqua ancu quiddi prisenti in i silicati) è micca sultantu à u quarzu.
ClassificazioniMudificà
U granitu hè una roccia ignea intrusiva, è s'hè dunqua furmatu in seguitu à u lentu raffriddamentu di un magma chì s'hè intrusu à prufundità cumpresi trà 1,5 è 50 km. U prucessu di furmazioni di u granitu hè quantunqua sempri in fasa di dibattitu à i ghjorna d'oghji è hà inghjinaratu parechji iputesi è classificazioni di i granita.
Classificazioni alfabeticaMudificà
A classificazioni alfabetica[2] distingui in:
- I-granita, derivanti da rocci ignei, è dunqua metalluminosi-alluminosaturi.
- S-granita, derivanti da rocci crustali sidimintarii o mitamorfichi, sò peralluminosi.
- M-granita, derivanti da cristaddisazioni frazziunata di u manteddu.
- A-granita, derivanti da l'interazzioni di un hot spot incù a parti infiriori di a crosta.
Classificazioni di PitcherMudificà
A classificazioni di Pitcher (1979) distingui dui tipi d'assuciazioni granitichi: l'ercinutipa è l'andinutipa. Studii ultiriori ani purtatu à difiniscia trè classi di granita:
- I-curdigliera o Andinutipi, rapprisintati da i granita di l'Andi, carattarizatu da plutunisimu di longa durata, ani urighjini calcalcalini
- I-caliduniani, pruvenini da plutunisimu brevi è intensu,
- S-ercinutipi, pruvenini da plutunisimu brevi è intensu ma si distinguini par via di l'abbundanti prisenza di muscuvita, minerali prisenti à causa di u so protulitu sidimintariu.
Classificazioni di PearceMudificà
A classificazioni di J.A. Pearce teni contu di a cuncintrazioni di l'elementi in tracci. L'elementi in tracci ùn ani micca effettu annantu à i prubità fisichi di u sistemu, ma a so abbundanza hè ditarminata da a so ripartizioni trà i varii fasi in equilibriu, par via di cunsiquenza sò traccianti di i prucessi di fusioni è di cristaddisazioni. Si distinguini quattru tipi di furmazioni tittonichi in basa à u cuntinutu in ppm di Rb, Y, Nb, Ta, Yb:
- VAG, volcanic-arc granitu
- Syn-COLG, syncollisional granitu
- WPG, withing-plate granitu
- ORG, ocean-ridge granitu
UrighjinaMudificà
L'urighjina di u granitu hè stata par molti dicennii l'ughjettu di cuntruversii è discussioni animati. L'iputesa attualmenti più diffusa hè quidda di a genesi par via di cristaddisazioni frazziunata. Un' iputesa ultiriori hè stata quidda di a genesi par estremu mitamurfisimu.
Genesi par cristaddisazioni frazziunataMudificà
Sicondu sta tiuria a furmazioni di u granitu hè attribuita à u lentu prucessu di cristaddisazioni frazziunata chì avveni à l'internu di a camara magmatica. Par via di sta tiuria hè pussibuli di spiigà cusì i varii assuciazioni di rocci ch'è no truvemu in i plutoni com'è varii stadii di l'evuluzioni di u magma. L'assuciazioni plutonichi si poni schematizà di manera utuli in dui catigurii principali:
In tremindù assuciazioni u granitu hè quantunqua un puntu d'arrivu di l'evuluzioni, chì ripprisenta a roccia a più diffarinziata. St'evuluzioni di u magma hè ripprisintata di manera ottima in u diagramma di u sistemu graniticu, induva par via di un graficu tirnariu di SiO2, albiti è ortuclasiu si pò suvità u parcorsu di diffirinziazioni di un magma soprassaturu.
Genesi par mitamurfisimuMudificà
In oppusizioni à a genesi par cristaddisazioni frazziunata, parechji giuloghi ani furmulatu l'iputesa di a genesi par mitamurfisimu. Sta tiuria spiega a furmazioni di u granitu grazia à u mitamurfisimu estremu di anfiboliti è granuliti.
Ricuddata è missa in postuMudificà
A ricuddata di i magmi da a zona d'urighjina (in generali l'astenusfera) versu a crosta più supirficiali avveni principalamenti par via di u cuntrastu di dinsità. U muvimentu di u magma in l'astenusfera pò cusì essa efficaciamenti discrittu incù un mudeddu di flussu in un ambienti purosu saturatu incù cullassu di l'ambienti attravirsatu (Turcotte è Ahern, 1979). À u raghjunghjimentu di a litusfera u muvimentu di u magma cambia par un cumpurtamentu più rigidu di u mezu attravirsatu principiendu cusì à suvità vii prifirinziali.
A siconda di i carattaristichi di u magma (dinsità, viscusità, massa è perdita di calori) l'intrusioni si firmarà à diversi prufundità. Si distinguini dunqua epiplutoni, plutoni d'altru liveddu, è cataplutoni veni à dì plutoni di crosta mediu-prufonda. A messa in postu pò, schematicamenti, avvena in dui modi:
- Intrusioni furzata, sò intrusioni chì aserciteghjani una spinta nantu à i rocci incascianti è sfurmendu li.
- Intrusioni parmissi, sò intrusioni chì avanzani par cullassu di i rocci chì stani sopra à u magma.
Un miccanisimu tipicu d'intrusioni permissiva hè u stoping in u quali i rocci incascianti si frammentani à u tettu è à i lati di l'intrusioni libarendu un certu spaziu par a ricuddata. U stoping hè chjaramenti ricunniscibuli à i bordi di u plutonu par a grandi prisenza di xenuliti.
DistribuzioniMudificà
U granitu hè una di i rocci maghjuramenti apprizziati da l'arrampicadori, grazia à a so grandi adirenza è à i so sistemi di fratturi. Parechji di i lucalità più cunnisciuti par arrampicà annantu à u granitu sò: u parcu naziunali di Yosemite, u Joshua Tree National Park, u massicciu di u Monti Biancu (soprattuttu in u gruppu di u Mont Blanc du Tacul, l'Aiguilles du Dru è l'Aiguille du Midi), a Val Masino, a Sardegna (Aggius, Palau), a Corsica è u Karakorum.
NotiMudificà
BibliugrafiaMudificà
- (in talianu) I rocci è i so custituenti - Morbidelli - è. Bardi (2005)
- (in talianu) Minirali è Rocci - De Agostini Novara (1962)
- (in talianu) Atlanti di i rocci magmatichi è di i so tessituri - Mackenzie, Donaldson è Guilford - Zanichelli (1990)
- (in talianu) Magmatisimu è mitamurfisimu - C.D'Amicu, F. Innucenti, F.P. Sassa - UTET 2001
Da veda dinòMudificà
FontiMudificà
'Ss'articulu pruveni in parti o in tutalità da l'articulu currispundenti di a wikipedia in talianu.


text: Vantaghji: 1. Mantene i pavimenti puliti è freschi.I tappetini per tutte e stagioni si adattanu perfettamente à u veiculu cù un disignu persunalizatu di bordi alzati è hè cuncepitu cù precisione per prutege a vostra preziosa vittura da acqua, sabbia, terra, fangu, neve, spills, etc. 2. U disignu assicura resistenza à l'acqua, cunfortu, è sicurità.Estremamente ligeru, cù una superficia liscia in TPE anti-slip, scientificamente pruvata per furnisce aderenza quandu hè bagnata.Danu prutezzione chì pudemu fidà.3. Nisun profumu inusual, 100...


text:
Condensazione
Sapete chì i frigorifici di a porta di vetru formanu condensazione (acqua) in l'esternu di u vetru in i zoni cù alta umidità?Questu ùn solu dà un cattivu sguardu, ma pò causà l'acqua per furmà nantu à u vostru pavimentu di legnu, causendu danni irreparabile o facendu i pavimenti piastrellati periculosamente slippery.
Pocu assai persone capiscenu questu quandu compranu un frigorifero di porta di vetru, cum'è in u passatu, a porta di vetru era solu aduprata per a refrigerazione cummerciale in buttreghi è magazzini, ecc. una edizione tutte e case anu è bisognu.
A cundensazione si forma basicamente quandu ci hè acqua in l'aria (umidità), è perchè l'internu di un frigorifero hè friddu, u vetru diventa ancu friddu, è questu cumminatu cù u clima umitu fora di a frigorifera face chì l'acqua si formi, cum'è in a prima mattina. vede i finestri interni di a casa annebbiati, u vetru hè sempre cusì fretu da l'esternu chì l'acqua si forma in l'internu.
Avà per dà una idea di ciò chì hè intornu à issi ghjorni, cum'è micca assai pruvate à cummattiri stu prublema à tutti, avemu fattu qualchi note basi;
1. I frigorifichi nurmali dual glazed (2 x pane) cù solu vetru normale cumincianu à condensate in circa 50-55% umidità, questu hè u standard di u mercatu è questi vi versanu acqua in qualcosa più di 65-70%.
2. L'unità triple glazed funzionanu megliu cum'è u pane frontale ùn hè micca fretu perchè avemu 3 x strati micca 2, cusì in generale 60-65% hè abbastanza bonu prima di a condensazione principia à furmà.
3. Allora avemu mossa in LOW E vetru, issu hè un revestimentu spiciali chì và nant'à u vetru chì riflette i raghji di u calore 70% megliu, si basamente tene friddu in megliu è assiste à mantene vetru fora più calda.A maiò parte di LOW E ghjunghje sin'à 70-75% prima chì a condensazione principia a forma.
4. Argon Gas Fill - Stu prucessu hè in parechje unità è aiuta à prutege u vetru frontale da u friddu, postu chì furnisce una strata trà i 2 x pannelli di gas, questu combina cù qualsiasi di i sopra à aiutà un minimu di un altru 5% prima di forma di umidità.
5. Heated Glass - L'unicu modu per 100% piantà a condensazione nantu à u vetru hè un vetru riscaldatu.Questu usa una film chì hè carica elettricamente à bassa tensione cù una putenza di circa 50-65 Watt, cusì questu in realtà à un minimu duppiu u cunsumu d'energia di l'unità, a maiò parte sò 3 volte l'energia.Questu pò però impedisce a condensazione nantu à u corpu o u quadru di a porta chì hè ancu assai, assai cumuni.
6. Condensazione nantu à u corpu è u quadru di a porta hè assai cumuni in unità più prezzu.I prucessi di schiuma di l'insulazione di u corpu internu sò assai slap cuntenti in assai fabbriche è un poviru travagliu di schiuma pò causà ogni tipu di prublemi di condensazione, soprattuttu se l'unità hè in acciaio inox.U friddu pò ancu ghjunghje da u friddu à e parti di u quadru di a porta è i lati di u frigorifero, questu pò esse condensatu da a stessa manera chì u vetru pò, per quessa, hè impurtante per assicurà chì u vostru fornitore hà ancu questu coperto.Ci sò manere di cummattiri chì da avè a parte pipa calda di condensatore canalizzatu attraversu i muri internu.
Allora era una breve lezioni nantu à a cundensazione, perchè a ghjente ùn sia micca catturata senza capisce ciò chì compra.
Tempu di post: 20-lugliu-2020


text:
Heilongjiang Bayi Università Agricola
Heilongjiang Bayi Università Agricola chjamata Bayi Agricultural University (HBAU), hè una università urdinaria à tempu pienu in a Pruvincia di Heilongjiang, cù un sistema educativu cumpletu per a furmazione di bachelor, maestri è duttori. hè u primu batch di università piloti naziunali per a riforma di u "Pianu d'Educazione è di furmazione per talenti agriculi è silviculi eccezziunali", u "Prughjettu di Costruzione di capacità basica naziunale di Collegi è Università in e regioni Centrale è Occidentale", è i diplomati naziunali 'impiegu sperienza tipica culleghji è università.
A scola hè stata custruita in u 1958. Da marzu 2020, a scola copre una superficie di 1.204 milioni di metri quadrati, cun una superficie di 380.000 metri quadrati è un valore di l'attività fissa di 1,16 miliardi di yuan. Ci hè 47 maestri di baccilleria, 2 discipline di primu livellu autorizate per u dutturatu, è 8 discipline di primu livellu autorizate per u master; ci sò 1,397 membri di a facultà; più di 14,600 studienti à tempu pienu à u livellu è 1,700 studienti graduati di vari tippi.


text:
Ecdysterone 98% 99% HPLC Estratto di Cyanotis arachnoidea Materie prime cosmetiche
Detail di u produttu
Tags di u produttu
Infurmazioni di u produttu
Ecdysteron hè un steroidu naturali, chì appartene à a phytosterone. Di solitu esisti in erbe (Cyanotis arachnoidea), insetti (vermi da seta) è certi animali acquatici (gamberi, granchi, etc.). U studiu hà truvatu chì Cyanotis Arachnoidea hè unu di i più medicinali. I pianti chì cuntenenu Ecdysteron in natura. Ecdysteron, cum'è una materia prima cusmetica, hè una sustanza attiva d'alta concentrazione ottenuta per un trattamentu speciale.
1 , Specificazione di materie prime cosmetiche per l'azzione di Ecdysteron
Ecdysteron HPLC≥98% polvere di cristallo, cosmetici.
2 , Applicazione di Ecdysteron in cusmetichi
I Cosmetici generalmente utilizanu ecdysterone d'alta purezza, cunnisciuta ancu com'è "ecdysterone", chì hè una polvera bianca pura o un cristallu trasparente incolore. Hà un solu cumpunente, senza reazione allergica, forte permeabilità è pò esse rapidamente assorbita in u statu liquidu. U metabolismu cellulare è l'attivazione, hà un bonu esfoliante, eliminazione di lentiggini è effetti sbiancanti, è hà effetti significativi di riparazione nantu à chloasma, punti neri traumatici, precipitazione di melanina, acne, etc.
Ecdysteron hà un bonu effettu regressiu nantu à a pigmentazione di cloasma faciale, macchie nere traumatiche è lentiggini, è hà un effettu evidenti nantu à l'acne; pò appiatisce e lesioni di a pelle di Shen anziana, eliminà i difetti piatti è pitiriasi simplici, alleggerisce e rughe faciale, è rende u A pelle normale più umida è brillanti. Ecdysteron hè un additivu cosmeticu botanicu promettente per a cura di a pelle. Hè una sustanza efficace chì pò rinfurzà u metabolismu cellulare è l'attivazione, è hà una bona esfoliazione, eliminazione di spots è effetti di sbiancante.
Studii è testi anu cunfirmatu chì Ecdysteron pò prumove a divisione è a crescita di e cellule dermali di a pelle, prumove u metabolismu è rinfurzà a sintesi di collagene. Hè adupratu cum'è ingredientu cusmeticu naturali. I so effetti principali sò: fà a pelle rejuvenate, più forte, più ricca è più delicata. .
Attualmente, Ecdysteron estratto da Cyanotis arachnoidea hè stata utilizata in una varietà di cusmetichi di marche famose (Dior è Guerlain).
Parametri di u produttu
Dichjarazione di u produttu Hande:
1. Tutti i prudutti venduti da a cumpagnia sò materie prime semi-finite.I prudutti sò principalmente destinati à i pruduttori cù qualificazioni di produzzione, è e materie prime ùn sò micca prudutti finali.
2. L'efficacità potenziale è l'applicazioni implicati in l'intruduzioni sò tutte da a literatura publicata.L'individui ùn ricumandenu micca l'usu direttu, è l'acquisti individuali sò rifiutati.
3. L'imaghjini è l'infurmazioni di u produttu in stu situ web sò solu per riferimentu, è u pruduttu propiu prevalerà.
fabbrica di Hande:
Yunnan hande Biotechnology Co., Ltd., fundata in August 1993, hè una impresa high-tech specializata in ricerca è sviluppu di biotecnologia.Dopu anni di sviluppu, Hande hà stabilitu un sistema di qualità perfettu, cuntrullatu a qualità di i prudutti secondu standard elevati, è hà maximizatu u valore di output di a capacità di produzzione.I so prudutti anu passatu a certificazione di leggi è regulamenti multinaziunali, è diventanu un fabricatore di materia prima vegetale chì face chì tutti si sentenu à l'aise.
Siate u megliu fornitore di materie prime è imprese cù integrità!
Benvenuti à cuntattatemi mandendu email àmarketing@handebio.com


text:
Cunti
Li cunti (o "cunta", o "cùntura") ponnu èssiri cunti veri, di fatti accaduti rialmenti, o cunti fàusi, di fatti mmintati di la genti. Li cunti veri e chiddi fàusi a voti vèninu ammiscati, picciò cu li cunti nun sempri si canusci la viritati. A voti li cunti sù cuntati pi nzignamentu.
Asempi di cunti[cancia | cancia la surgenti]
- Cristòfuru lu briganti (cuntu)
- Chiddu ca lassau lu Signuri (cuntu)
- La nguanta di lu Mpiraturi (diàlugu)
- La mammana di la principissa-fata (cuntu)
- Di la vinuta di lu re Japicu in Catania (rumanzu)